after dayabhabhi makers search new sonu|'તારક મહેતા'માં દયાભાભી બાદ હવે મેકર્સ શોધી રહ્યાં છે નવી સોનુ, ત્રીજીવાર નવી આવશે ભીડેની દીકરી\nafter dayabhabhi makers search new sonu\nઓડિશન / 'તારક મહેતા'માં દયાભાભી બાદ હવે મેકર્સ શોધી રહ્યાં છે નવી સોનુ, ત્રીજીવાર નવી આવશે ભીડેની દીકરી\nApr 05, 2019, 01:30 PM IST\nમુંબઈઃ ટીવી સીરિયલ 'તારક મહેતા કા ઉલ્ટા ચશ્મા'માં હાલમાં ઓડિશન જોરશોરથી ચાલી રહ્યાં છે પરંતુ આ ઓડિશન દયાભાભી માટે નહીં પરંતુ સોનુના પાત્ર માટે ચાલી રહ્યાં છે. શોમાં ત્રીજીવાર હવે નવી સોનુ જોવા મળશે.\nનિધી ભાનુશાલીએ છોડ્યો શોઃ\nસોનુનું પાત્ર નિધી ભાનુશાલી ભજવતી હતી પરંતુ એક્ટ્રેસ કામ તથા અભ્યાસ વચ્ચે બેલેન્સ રાખી શકતી નહોતી. આથી જ તેણે ભણવા માટે થઈને આ શો છોડવાનો નિર્ણય કર્યો છે. ઉલ્લેખનીય છે કે નિધી ભાનુશાલી હાલમાં મુંબઈની મીઠીબાઈ કોલેજમાંથી બીએ કરે છે અને તે બ્રાઈટ સ્ટૂડન્ટ છે. હવે તે પોતાના અભ્યાસ પર ધ્યાન આપવા માંગે છે. તે સારા માર્ક્સથી ગ્રેજ્યુએશન પૂરું કરવા માંગે છે. જોકે, પ્રોડક્શન હાઉસે નિધીને શૂટિંગના કલાકો ઓછા કરી આપ્યા હતાં જેથી તે ભણવા પર ધ્યાન આપી શકે. જોકે, નિધી માટે શૂટિંગ કરવું દિવસે દિવસે મુશ્કેલ બનતું જતું હતું અને અંતે તેણે શોને અલવિદા કહી દીધો છે. નિધીની ગેરહાજરીમાં શોમાં સોનુ વધુ અભ્યાસ અર્થે વિદેશ ગઈ છે, જેમ બતાવવામાં આવ્યું છે.\nઆ રીતે નિધીને મળ્યું હતું સોનુનું પાત્રઃ\nજૂની સોનુ એટલે કે ઝીલ મહેતાએ પણ અભ્યાસને કારણે આ શો છોડી દીધો હતો. ત્યારબાદ ઓડિશન લઈને નવી સોનુની પસંદગી કરવામાં આવી હતી. નિધીએ ક્યારેય નહોતું વિચાર્યું કે તે એક્ટિંગ ફિલ્ડમાં આવશે. તેની માતાએ નીલા ટેલિફિલ્મ્સમાં તેના કેટલાંક ફોટોઝ મોકલ્યા હતાં. ત્યારબાદ તેણે સોનુના રોલ માટે ઓડિશન આપ્યું હતું. ઓડિશનના ચાર દિવસ બાદ તે સિલેક્ટ થઈ ગઈ હતી. 2012માં નિધી જ્યારે આ શો માટે સિલેક્ટ થઈ ત્યારે તે સાતમા ધોરણમાં સૂરજબા વિદ્યા મંદિરમાં ભણતી હતી અને તેની ઉંમર 12 વર્ષ હતી.\nપહેલાં આવશે નવી સોનુઃ\nસીરિયલ 'તારક મહેતા કા ઉલ્ટા ચશ્મા'માં પહેલાં નવી સોનુ જોવા મળશે. ત્યારબાદ નવા દયાભાભી આવશે.


Posted on 12:39 pm January 27, 2022 8:03 pm January 27, 2022 Author Shah JinaComments Off on ટીવીની ખૂબસુરત અભિનેત્રી મૌની રોયે શેર કર્યો તેના થવાવાળા પતિ સૂરજ નાંબિયાર સાથેનો ફોટો, એકબીજાના પ્રેમમાં ખોવાયેલુ જોવા મળ્યુ કપલ\nટીવીની ખૂબસૂરત અભિનેત્રી મૌની રોય માટે આજનો દિવસ ખૂબ જ ખાસ અને યાદગાર છે. મૌની રોય આજે તેના લાંબા સમયના બોયફ્રેન્ડ સાથે લગ્ન કરીને તેના જીવનનો એક નવો અધ્યાય શરૂ કરવા જઈ રહી છે. મૌની 27મી જાન્યુઆરીએ એટલે કે આજે સૂરજ નામ્બિયારની દુલ્હન બની છે. લગ્ન પહેલા મૌનીએ સૂરજ સાથે એક રોમેન્ટિક ફોટો શેર કર્યો છે, જે ખૂબ વાયરલ થઇ રહ્યો છે. મૌની સૂરજ નામ્બિયાર સાથે લાલ રંગનો સૂટ પહેરેલી જોવા મળે છે. મૌની ખૂબ જ પ્રેમભરી નજરે સૂરજને જોઈ રહી છે. સૂરજના ચહેરા પર પણ લગ્નની ખુશી અને ચમક સ્પષ્ટ દેખાય છે.\nઆ કપલ વચ્ચેનો પ્રેમ અને રોમેન્ટિક કેમિસ્ટ્રી ચાહકોને પસંદ આવી રહી છે. ચાહકો મૌનીને તેના જીવનની નવી શરૂઆત માટે ઘણો પ્રેમ અને અભિનંદન આપી રહ્યા છે. મૌનીના લુકની વાત કરીએ તો તે હંમેશાની જેમ સુંદર લાગી રહી છે. લાલ સૂટમાં મૌની રોયનો ટ્રેડિશનલ લુક જોવામાં આવે છે. મૌનીએ તેના સૂટ સાથે ગોલ્ડન ઈયરિંગ્સ પહેરી છે, જે તેના પર ખૂબ જ સુંદર લાગી રહી છે.\nસૂરજ સફેદ કુર્તા પાયજામામાં એકદમ હેન્ડસમ લાગી રહ્યો છે. ફોટામાં બંનેની જોડીને જોઈને દરેક લોકો આ જ રીતે તે બંને ખુશ રહે તેવી પ્રાર્થના કરી રહ્યા છે. મૌની ગોવામાં લગ્ન કરી રહી છે. અભિનેત્રીના લગ્ન પહેલાના ફંક્શનના વીડિયો અને ફોટા સોશિયલ મીડિયા પ્લેટફોર્મ પર છવાયેલા છે. મૌની તેના હલ્દી ફંક્શનમાં બોયફ્રેન્ડ સૂરજ સાથે ડાન્સ કરતી જોવા મળી હતી. પીળા લહેંગા અને બેકલે ચોલીમાં મૌનીનો લુક એકદમ ગ્લેમરસ લાગી રહ્યો હતો.\nગત દિવસે ઘણા ટીવી સ્ટાર્સ સૂરજ નામ્બિયાર અને મૌની રોયની મહેંદી અને હલ્દી સેરેમનીમાં પહોંચ્યા હતા. આ યાદીમાં અર્જુન બિજલાની, આશકા ગોરાડિયા અને મંદિરા બેદી જેવા સ્ટાર્સના નામ સામેલ છે. અર્જુન બિજલાની અને મંદિરા બેદીએ મૌનીની હલ્દી અને મહેંદી સેરેમનીની કેટલીક તસવીરો સોશિયલ મીડિયા પર શેર કરી છે. તેની મહેંદીમાં અભિનેત્રી પીળા લહેંગામાં સ્ટેજ પર બેઠેલી હસતી જોવા મળે છે. આ સિવાય અન્ય એક વીડિયોમાં અભિનેત્રી ટીવી એક્ટર અર્જુન બિજલાની સાથે મહેંદી લગાવતી વખતે હસતી જોવા મળે છે.\nમૌનીની આ તસવીરો સોશિયલ મીડિયા પર વાયરલ થઈ છે.જ્યારે મૌની ઈન્ડસ્ટ્રીનો જાણીતો ચહેરો છે, તો સૂરજ આ બધાથી દૂર એક ઈન્વેસ્ટમેન્ટ બેન્કર છે. મૌની રોય સોમવારે ગોવા જવા રવાના થઈ હતી, જેના માટે તે મુંબઈ એરપોર્ટ પર દેખાઈ હતી. રિપોર્ટ્સ અનુસાર, કોરોનાના વધતા જતા કેસોને જોતા મૌની અને સૂરજના લગ્નમાં માત્ર 100 લોકો જ હાજરી આપવાના છે.


બાઈક પર જય રહેલા પિતા-પુત્ર પર ફાયરિંગ થતા પુત્ર નું થયું મોત અને પિતા જીંદગી મોત ની વચ્ચે. જાણો ક્યાં બનાવ બન્યો. - ગુજરાત નો આવાજ\nબાઈક પર જય રહેલા પિતા-પુત્ર પર ફાયરિંગ થતા પુત્ર નું થયું મોત અને પિતા જીંદગી મોત ની વચ્ચે. જાણો ક્યાં બનાવ બન્યો.\nગુજરાત માં અવારનવાર હત્યા ના કિસ્સાઓ અને હુમલાઓ થવાના કિસ્સાઓ સામે આવતા જ રહે છે. અને કેટલાક નિર્દોષ લોકો ભોગ બનતા હોય છે. એવી જ એક ઘટના ભાવનગર થી સામે આવી છે. જેમાં બે અજણયા શખ્સો એ ગાડી પર જય રહેલા એક પિતા પુત્ર પર ઘાતક હુમલો કર્યો હતો. ભાવનગર ના તળાજા તાલુકા માં દિવસ ના સમયે આ ઘટના બનીં હતી.\nજાણવા મળ્યું કે તળાજા તાલુકા ના દેવલી ગામે રહેતા દેવીપૂજક પિતા-પુત્ર પોતાની ગાડી પર જય રહ્યા હતા તે દરમિયાન બે અજાણ્યા શખ્સો આવીને પિતા-પુત્ર પર હુમલો કર્યો હતો. આ હુમલો થતા પિતા-પુત્ર જાન બચાવવા માટે શેત્રુજી નદી ના વિસ્તાર બાજુ ભાગવા લાગ્યા આ દરમિયાન હુમલા ખોર પણ તેની પાછળ આવ્યા અને બન્ને પર ફાયરિંગ કર્યું.\nફાયરિંગ થતા પુત્ર અને પીતા ને માથા ના ભાગે અને હાથ ના ભાગે ગોળીઓ વાગી હતી. બાદ માં બન્ને ને તળાજા હોસ્પિટલે ખસેડવામાં આવ્યા હતા અને ત્યારબાદ ભાવનગર ની હોસ્પિટલે ખસેડવામાં આવ્યા હતા. જ્યાં પુત્ર નું મોત થઇ ગયું હતું. પિતા ની સારવાર હજુ ચાલી રહી છે. પિતા નું નામ દેવાભાઇ બચુભાઈ વાઘેલા અને પુત્ર નું નામ મુકેશભાઈ દેવાભાઇ વાઘેલા છે.\nપોલીસ સમગ્ર મામલે તપાસ કરી રહી છે. અજાણ્યા શખ્સો કોણ હતા તે પકડાયા બાદ જ ખ્યાલ આવી શકે. ગુજરાત માં અવારનવાર આવા બનાવો સામે આવતા જ રહે છે. લોકો નાની નાની વાતો માં જ હુમલાઓ કરી બેસતા હોય છે. પોલીસે ગુનેગારો ને પકડવાની તાજવીજ હાથ ધરી છે. આ ઘટના ને લઈને આજુબાજુ ના લોકો માં ભારે ચકચાર થવા પામી છે.\n← રણવીર અને આલિયા ના લગ્ન પછી થયો મોટો ખુલાસો. તમે જાણશે તો ચોકી ઉઠશો.\nલગ્ન પહેલા જ યુવતી ની અનોખી ડિમાન્ડ ફેસબુક અને ઇન્સ્ટાગ્રામ નો પાસવર્ડ કહો.જુઓ ફની વિડીયો. →


ગરીબીના કારણે જેણે પોતાનું બાળપણ અનાથાશ્રમમાં વિતાવ્યું, તે આજે આઈએએસ ઓફિસર બની ગયો છે - We Gujjus\nગરીબીના કારણે જેણે પોતાનું બાળપણ અનાથાશ્રમમાં વિતાવ્યું, તે આજે આઈએએસ ઓફિસર બની ગયો છે\nBy We Gujjus June 14, 20192Mins Read\nજેને જીવનમાં ખરેખર કંઈક મેળવવું છે, કંઈક બનવું છે તો જીવનમાં આવતી ગમે તેટલી કસોટી પાર કરી પોતાનો ધ્યેય પ્રાપ્ત કરી જ લે છે. આવાં લોકો માટે કંઈ પણ અશક્ય નથી હોતું. આવું જ કંઇક કરી બતાવ્યું છે મુહમ્મદ અલી શિહાબે.\nશિહાબે ગરીબીના કારણે પોતાનું બાળપણ એક અનાથાલયમાં પસાર કર્યું. પરંતુ જીવનમાં કંઈક મેળવવાનો જુસ્સો એવો હતો કે તેણે આખરે આઈએએસ અધિકારી બનીને જ રાહતનો શ્વાસ લીધો.\nમુહમ્મદ અલી શિહાબનો જન્મ કેરળના મલપ્પુરમ જીલ્લાના એક ગામ એડવન્નાપ્પરામાં થયો હતો. તે બાળપણમાં પોતાના પિતા સાથે પાન અને વાંસની બાસ્કેટની દુકાનમાં કામ કરતાં હતાં. લાંબી બીમારી બાદ પિતાનું અવસાન થતાં તેને એક અનાશ્રામમાં મૂકવામાં આવ્યો કારણ કે, તેની માતા બહુ ગરીબ હતી. અનાથાશ્રમમાં પ્રવેશ મેળવવા માટે મુહમ્મદ અલી શિહાબને પાંચમા ધોરણમાં ફેલ થવું પડ્યું. તે સમયે શિહાબ ફક્ત 11 વર્ષનો હતો અને તેણે જીવનનાં 10 વર્ષ અનાથાશ્રમમાં વિતાવ્યાં.\nસરકારી શાળા અને કોલેજમાં તેણે ગ્રેજ્યુએશન કર્યું. ત્યારબાદ તેણે એક પ્રાઇમરી સ્કૂલમાં ટીચર તરીકે નોકરી કરી. પરંતુ તે સમયે, મર્યાદિત લાયકાત હોવા છતાં તેમણે 21 રાજ્ય સ્તરની પબ્લિક સર્વિસ કમિશન પરીક્ષાઓ પાસ કરી બતાવી. ત્યારબાદ તેમણે યુનિયન પબ્લિક સર્વિસ કમિશનની પરીક્ષા આપવાનું નક્કી કર્યું. જોકે, શિહાબ માટે આઈએએસ અધિકારી બનવું સરળ નહોતું. શિહાબ સિવીલ સર્વિસની પ્રથમ બે પરીક્ષામાં અસફળ થયાં હતાં. પરંતુ તેમણે ધીરજ રાખી અને ફરી મહેનત કરી ત્રીજીવાર પરીક્ષા આપી. જેમાં તેમને સફળતા મળી.\n2011માં યુપીએસસી એક્ઝામમાં મુહમ્મદ અલી શિહાબનો 226 મો રેન્ક આવ્યો હતો. શિહાબનું અંગ્રેજી સારું ના હોવાથી તેણે ઈન્ટરવ્યૂ દરમિયાન ટ્રાન્સ્લેટરની જરૂર પડી, તેમ છતાં તેમણે આ ઈન્ટરવ્યૂમાં 300 માંથી 201 માર્ક્સ મેળવ્યા. અત્યારે શિહાબ નાગાલેન્ડના કિફિરેમાં આઈએએસ ઓફિસર તરીકે સેવા આપી રહ્યાં છે. તેમણે વન વિભાગ, જેલ વોર્ડન અને રેલવે ટિકિટ પરીક્ષકના પદો માટે પણ પરીક્ષા આપી છે.\nમુહમ્મદ અલી શિહાબ એવાં લોકો માટે પ્રેરણારૂપ છે, જેનાં સપનાં તો મોટાં હોય છે, પરંતુ પરિસ્થિતિનાં કારણે તે પૂરાં કરવાં અશક્ય લાગે છે. આવા કિસ્સામાં જીવનમાં કંઈ જ અશક્ય નથી, એવું માનીને વ્યક્તિ પોતાના ધ્યેય પ્રત્યે અડગ રહે તો સપનું પૂરું કરી શકે છે.


In Kutch, strong winds blew away the hope of rain | કચ્છમાં વેગીલો પવન ફૂંકાતાં વરસાદની આશા પાછી ઠેલાઇ - Divya Bhaskar\nIn Kutch, Strong Winds Blew Away The Hope Of Rain\nઆશા પાછી ઠેલાઇ:કચ્છમાં વેગીલો પવન ફૂંકાતાં વરસાદની આશા પાછી ઠેલાઇ\nપ્રતિ કલાક સરેરાશ 20 કિલો મીટરની ગતિએ વાયરો વાયો\nકચ્છમાં છેલ્લા ત્રણ દિવસથી વેગીલો પવન ફૂંકાતાં વાદળો ન બંધાઇ શકવાથી વરસાદની આશા પાછી ઠેલાઇ છે. જિલ્લામાં દિવસભર સરેરાશ પ્રતિ કલાક 15 કિલો મીટરની ગતિ સાથે વાયરો વાયો હતો. દરમિયાન આગામી 10થી 15 દિવસ સુધી વરસાદ પડવાની સંભાના નહિવત હોવાનું હવામાન વિભાગ દ્વારા જણાવાયું હતું.\nરાજ્યની સાથે કચ્છમા આગામી 10 થી 15 દિવસ સુધી વરસાદ પડવાની શક્યતા નહીંવત છે અને ત્યારબાદ ફરી સિસ્ટમ સક્રિય થતા વરસાદ વરસશે. હવામાન વિભાગમાથી પ્રાપ્ત માહિતી મુજબ હાલ બ્રેક મોન્સૂન સિસ્ટમ સક્રિય થઇ છે અને વરસાદ લાવવા માટે જે પવન ઉપયોગી સાબિત થતો હોય તે હિમાલય તરફ વધતા વરસાદ આવવામાં આવરોધ ઊભો થયો છે. આગામી 10 દિવસ બાદ સિસ્ટમ સક્રિય થયા બાદ વરસાદ આવી શકે છે તેમ જણાવામાં આવ્યું હતું.\nમંગળવારના આ સિસ્ટમ સક્રિય થતા રાજ્યની સાથે કચ્છને પણ અસર પહોંચી છે. પવનની ગતિ વધુ હોવાના કારણે જે વાદળો બંધાવા જોઈએ તે બંધાતા નથી. દરમિયાન ભુજમાં કલાકના 15 કિલો મીટરની ગતિએ, નલિયામાં 20 કિલો મીટર, કંડલા એરપોર્ટ ખાતે 25 તેમજ કંડલા બંદરે પ્રતિ કલાક સરેરાશ 28 કિલો મીટરની ઝડપે વેગીલો વાયરો ફૂંકાયો હતો. ભુજમાં મહત્તમ તાપમાન 34.6, નલિયા 33.6, કંડલામાં 37.3 જ્યારે કંડલા એરપોર્ટ ખાતે 35.8 ડિગ્રી નોંધાયું હતું.


Taurus Business Horoscope 2021 । વૃષભ રાશિના જાતકો માટે બિઝનેસની દ્રષ્ટિએ કેવું રહેશે 2021 જાણો - Gujarati Oneindia\n4 hrs ago રોજિંદા આહારમાં કેલ્શિયમથી ભરપૂર ખોરાક કરો શામેલ, હાંકડા થશે મજબુત\n4 hrs ago સરકારની ડિજિટલ ક્રાતિથી મહેસૂલ સેવાનો લાભ લોકો ઘરે બેઠા મેળવી શકે છે\n| Published: Tuesday, December 15, 2020, 10:44 [IST]\nTaurus Business Horoscope 2021: વૃષભ રાશિના વેપારીઓ માટે વર્ષ 2021 પહેલા છ મહિના માટ શાનદાર રહેશે, કેમ કે ગુરુ અને શનિ તમારા ભાગ્ય ભાવમાં બેસી પ્રગતિ તરફ અગ્રસર કરશે. આ સમયે તમે તમારા બિઝનેસનું વિસ્તરણ કરવામાં સફળ થશો. જો કોઈ નવું કાર્ય શરૂ કરવા માંગો છો તો વર્ષના ફર્સ્ટ હાફમાં કરી લેવું. આ એજ સમય છે જેમાં કરેલું રોકાણ તમને લાઈફ ટાઈમ પ્રોફિટ આપશે. બાદના આગલા છ મહિના સામાન્ય રહેશે. અષ્ટમમાં સૂર્ય અને બુધની ઉપસ્થિતિ સરકારી ક્ષેત્રોથી લાભ પહોંચાડશે, પરંતુ થોડી પરેશાનીઓ પણ આવશે. સમય તોડો મુશ્કેલ રહેશે પરંતુ તમે આત્મવિશ્વાસ સાથે કામમાં લાગ્યા રહો.\nઓગસ્ટથી ઓક્ટોબર વચ્ચે બિઝનેસમાં પ્રતિસ્પર્ધિઓ સાથે આકરી ટક્કર મળશે. તમારા કારોબારના ગુપ્ત રાજ કોઈ અંદરના વ્યક્તિ પ્રતિસ્પર્ધિને ઉપલબ્ધ કરાવશે જેનાથી તમારે નુકસાન ઉઠાવવું પડી શકે છે. માટે ધ્યાન રાખવું. જો તમારો કોઈ બિઝનેસ પાર્ટનર હોય તો તેની સાથે સંબંધ સારા બનાવી રાખવા. પારદર્શિતા રાખવામાં સમસ્યા નહિ આવે.\nકાર્યના વિસ્તરણનો સમય\nમાર્ચથી જુલાઈ વચ્ચેનો સમય કાર્યને વિસ્તરણ આપવાનો સમય છે. મેન્યુફેક્ચરિંગના નવા યુનિટ લગાવવા માટે લોન લેવી પડી શકે છે. જો કે જૂની લોન આ દરમ્યાન ચૂકવી શકશો. જ્વેલરી, કૉસ્મેટિક્સ, ગારમેન્ટ્સ, ડેરી પ્રોડક્ટ્સ, ચોકલેટ્સ, પ્રોડક્શન વગેરે સાથે જોડાયેલા કારોબારમાં લાભ મળશે. આ રાશિના જે લોકો પ્રોપર્ટી ડિલિંગ, બિલ્ડિંગ કન્સ્ટ્રક્શન સાથે જોડાયેલા છે તેમના માટે વર્ષ સામાન્ય રહેશે.\nbusiness horoscope horoscope rashifal રાશિફળ વૃષભ\nTaurus Business Horoscope 2021 in gujarati\nStory first published: Tuesday, December 15, 2020, 10:44 [IST]


એર ઇન્ડિયાએ ફરી રદ કરી શિવસેના સાંસદ ગાયકવાડની ટિકીટ | shiv sena mp ravindra gaikwad books mumbai delhi ticket air india cancels it - Sambhaav News\nએર ઇન્ડિયાએ ફરી રદ કરી શિવસેના સાંસદ ગાયકવાડની ટિકીટ\nમુંબઇ: એર ઇન્ડિયાએ શિવસેના સાંસદ રવિન્દ્ર ગાયકવાડની ટિકીટ રદ કરી નાંખી છે. ગાયકવાડે મુંબઇથી દિલ્હીની ટિકીટ બુક કરાવી હતી, પરંતુ એર ઇન્ડિયાએ ગાયકવાડની ટિકીટ રદ કરી દીધી છે. આ પહેલા પણ એર ઇન્ડિયાએ શુક્રવારે ગાયકવાડની પુના પરતની ટિકીટ રદ કરી દીધી હતી.\nએર ઇન્ડિયાના કર્મચારી સાથે મારપીટની ઘટના બાદ બીજી અન્ય એરલાયન્સ કંપનીઓએ પણ ગાયકવાડ પર ઉડાન સંબંધી પ્રતિબંધ લગાવ્યો છે. જે વિમાન કંપનીઓએ પ્રતિબંધ લગાવ્યો હતો એમાં ઇન્ડિગો, જેટ એરવેઝ, સ્પાઇસ જેટ તથા ગો એરનો સમાવેશ થાય છે.\nતમને જણાવી દઇએ કે એર ઇન્ડિયાના કર્મચારી સાથે મારપીટની બાબતે ગાયકવાડ વિરુદ્ધ એફઆઇઆર પણ દાખલ થઇ ગઇ છે. ગાયકવાડ વિરુદ્ધ આઇપીસી 308 અને 355 હેઠળ એફઆઇઆર દાખલ કરવામાં આવી છે.\nસોમવારે ગાયકવાડનો મુદ્દો સંસદમાં પણ ઉઠાવવામાં આવ્યો હતો., મંગળવારે શિવસેનાએ લોકસભામાં વિશેષાધિકાર દુરુપયોગનો પ્રસ્તાવ આપ્યો. શિનસેના સાંસદ આનંદરાવ અડસૂલએ કહ્યું કે એરલાયન્સના સાંસદ પર પ્રતિબંધ લગાવવો ખોટો છે. આ કાયદાની વિરુદ્ધ છે અને સરકારે તરત એમાં હસ્તક્ષએપ કરવું જોઇએ.\nમિસ્ત્રીએ ટાટાની તમામ કંપનીઓમાં રાજીનામુ આપી રણશિંગુ ફૂંક્યું\nજાણો ૨૩ સપ્ટેમ્બરનું રાશિભવિષ્ય\nમાર્કો ભાઉથી કમબેક કરશે સંજય દત્ત\nદિલ્હીમાં અલકાયદાનાં એક આતંકવાદીની ધરપકડ\nદિગ્વિજયનાં બીજા લગ્ન બાદ રાહુલ તાણ અનુભવે છે : સાધ્વી પ્રાચી\nપપ્પા સાથે પવિત્ર સંબંધો, હું નિર્દોષ, ડિપ્રેશનમાં સરી પડી છુંઃ હનીપ્રીત


નવી દિલ્હી, તા. 14 અૉગ.\nકઠોળ અને તેલીબિયાનું વાવેતર સામાન્ય કરતાં સારું થવાથી ખરીફ પાકનો વાવેતર વિસ્તાર વધ્યો છે, છતાં પણ ગયા વર્ષના આ સમયગાળાથી સાધારણ ઓછો રહ્યો છે. શુક્રવાર, તા. 10 અૉગસ્ટ સુધીમાં 924.76 લાખ હેક્ટરમાં વાવેતર થયું છે જે ગયા વર્ષના આ સમયના 938.66 લાખ હેક્ટરથી 1.48 ટકા ઓછું છે, એમ જણાવ્યું છે.\nવરસાદના અભાવે ચોખાનું વાવેતર ગયા વર્ષની તુલનાએ 2.85 ટકા ઓછું રહ્યું છે. મધ્યપ્રદેશ, મહારાષ્ટ્ર, તેલંગણા, આન્ધ્ર પ્રદેશ, ઓડિશા, હરિયાણા અને પંજાબમાં ચોખાની ફેરરોપણીમાં નોંધપાત્ર વધારો થયો છે જ્યારે પશ્ચિમ બંગાળ, મણિપુર અને આસામમાં ચોખાનો વાવેતર વિસ્તાર ઘટયો છે. ચોખાનું 307.78 લાખ હેક્ટરમાં વાવેતર થયું છે.\nકઠોળનું વાવેતર ગયા વર્ષ કરતાં ઓછું, 124.15 લાખ હેક્ટરમાં થયું છે. પરંતુ ખરીફ સિઝનના સામાન્ય વિસ્તાર કરતાં દસ લાખ હેક્ટર વધુ રહ્યું છે. મગ અને તુવેરનું વાવેતર આશાસ્પદ જણાય છે જ્યારે અડદનું વાવેતર લગભગ 12 ટકા ઘટીને 35 લાખ હેક્ટરથી પણ ઓછું થયું છે. મુખ્યત્વે સોયાબીનના વાવેતરમાં વધારાને લીધે તેલીબિયાંનો અત્યાર સુધીનો વાવેતર વિસ્તાર અગાઉની ખરીફ સિઝન કરતાં5ટકા વધુ 162.47 લાખ હેક્ટર રહ્યો છે.\nજાડાં ધાન્યોમાં, જુવારનો વાવેતર વિસ્તાર ગયા વર્ષના સમાનગાળાની તુલનાએ 11 ટકા વધુ પરંતુ બાજરાનો વાવેતર વિસ્તાર 11 ટકા ઓછો રહ્યો છે.\nકપાસનું વાવેતર ગયા વર્ષના સમાન ગાળાથી હજી પણ 3.85 ટકા ઓછું 112 લાખ હેક્ટર છે. કપાસનો વાવેતર વિસ્તાર તેલંગણા, મહારાષ્ટ્ર, અને રાજસ્થાનમાં વધ્યો છે, જ્યારે પંજાબ અને કર્ણાટકમાં ઘટયો છે.\nદેશમાં 535.6 મિ.મી.ના સામાન્ય વરસાદની સામે 481.2 મિ.મી. વરસાદ થયો છે અને વરસાદની ખાધ સમગ્રતયા 10 ટકા રહી છે એમ સત્તાવાર માહિતીમાં જણાવાયું છે. ગુજરાતમાં (20 ટકા), ઝારખંડ (25 ટકા) અને પૂર્વોત્તરનાં કેટલાંક રાજ્યોમાં વરસાદની અછત રહી છે.


vikas dubey encounter, bollywood madeafilm based on encounter | ‘સિંઘમ’, ‘રઈસ’થી લઈને ‘અબ તક 56’ સુધી, આ 10 ફિલ્મમાં વિકાસ દુબે જેવી એન્કાઉન્ટર ઘટના બતાવવામાં આવી - Divya Bhaskar\nVikas Dubey Encounter, Bollywood Made A Film Based On Encounter\nબોલિવૂડનો ફેવરિટ સબ્જેક્ટ એન્કાઉન્ટર:‘સિંઘમ’, ‘રઈસ’થી લઈને ‘અબ તક 56’ સુધી, આ 10 ફિલ્મમાં વિકાસ દુબે જેવી એન્કાઉન્ટર ઘટના બતાવવામાં આવી\nઆઠ પોલીસનો હત્યારો તથા ગેંગસ્ટર વિકાસ દુબેનું પોલીસ એન્કાઉન્ટર કરી દેવામાં આવ્યું છે. આ ન્યૂઝ સામે આવતા જ રોહિત શેટ્ટી ટ્વિટર પર ટ્રેન્ડ થવા લાગ્યો હતો. રોહિત આ પ્રકારની સ્ટોરી પોતાની ફિલ્મ ‘સિંઘમ’માં બતાવી ચૂક્યો છે. માત્ર ‘સિંઘમ’માં જ નહીં પરંતુ બોલિવૂડની એવી ઘણી ફિલ્મ એન્કાઉન્ટર પર આધારિત જોવા મળી છે.\nબાટલા હાઉસઃ વર્ષ 2018માં રિલીઝ થયેલી આ ફિલ્મ દિલ્હીના જામિયા નગરના બાટલા હાઉસ વિસ્તારમાં થયેલા એન્કાઉન્ટર પર આધારિત હતી. આ ફિલ્મમાં જ્હોન અબ્રાહમ તથા મૃણાલ ઠાકુર લીડ રોલમાં હતાં. ફિલ્મમાં બે શંકાસ્પદ આતંકવાદીઓના એન્કાઉન્ટરની વાત બતાવવામાં આવી હતી. વર્ષ 2008માં 19 સપ્ટેમ્બરમાં બાટલા હાઉસ એન્કાઉન્ટર થયું હતું.\nશૂટઆઉટ એટ વડાલાઃ આ ફિલ્મ ગેંગસ્ટર માન્યા સુર્વે પર આધારિત હતી. આ પાત્ર જ્હોન અબ્રાહમે પ્લે કર્યું હતું. ફિલ્મમાં બતાવવામાં આવ્યું હતું કે મુંબઈ પોલીસે કેવી રીતે માન્યા સુર્વેનું એન્કાઉન્ટર કર્યું હતું. ફિલ્મમાં અનિલ કપૂર, જ્હોન અબ્રાહમ, તુષાર કપૂર, મનોજ વાજપેઈ તથા સોનુ સૂદ મહત્ત્વના રોલમાં હતાં. રિયલમાં આ એન્કાઉન્ટર ડો. આમ્બેડકર કોલેજ, વડાલામાં વર્ષ 1982માં 11 જાન્યુઆરીએ થયું હતું.\nશૂટઆઉટ એટ લોખંડવાલાઃ આ ફિલ્મ મુંબઈના લોખંડવાલા વિસ્તારમાં થયેલા એન્કાઉન્ટર પર આધારિત હતી. આ એન્કાઉન્ટર 16 નવેમ્બર, 1991માં થયું હતું. લોખંડવાલા કોમ્પ્લેક્સમાં સાત ગેંગસ્ટર્સ છૂપાયા હતાં. લગભગ 400 પોલીસે આ તમામ ગેંગસ્ટર્સનું એન્કાઉન્ટર કર્યું હતું. વર્ષ 2007માં રિલીઝ થયેલી આ ફિલ્મમાં વિવેક ઓબેરોય, સંજય દત્ત, સુનીલ દત્ત, અભિષેક બચ્ચન, તુષાર કપૂર, રોહિત રોય જેવા કલાકારો હતાં.\nઅબ તક 56: આ ફિલ્મ પોલીસ ઈન્સ્પેક્ટર દયા નાયકના જીવન પર આધારિત હતી. દયા નાયકે 56 ગુનેગારોનું એન્કાઉન્ટર કર્યું હતું. ફિલ્મમાં નાના પાટેકરે એન્કાઉન્ટર સ્પેશિયાલિસ્ટ સાધુ અગાશેનો રોલ પ્લે કર્યો હતો. આ ફિલ્મ 2004માં રિલીઝ થઈ હતી. ફિલ્મમાં એક પણ ગીત નહોતું.\nઆનઃ મેન એટ વર્કઃ અક્ષય કુમાર, સુનીલ શેટ્ટી, શત્રુધ્ન સિંહા, ઈરફાન ખાન, રવીના ટંડન, અમિતાભ બચ્ચન તથા લારા દત્તાની આ ફિલ્મમાં સુનીલ શેટ્ટીએ એન્કાઉન્ટર સ્પેશિયાલિસ્ટ અપ્પા કદમ નાયકનો રોલ પ્લે કર્યો હતો. આ ફિલ્મ વર્ષ 2004માં રિલીઝ થઈ હતી.\nસિંઘમઃ વર્ષ 2011માં રિલીઝ થયેલી આ ફિલ્મમાં DCP બાજીરાવ સિંઘમની વાત કહેવામાં આવી છે. ફિલ્મમાં કરપ્ટ આરોપીને પકડીને પોલીસ ફોર્સ કેવી રીતે એન્કાઉન્ટર કરે છે, તે બતાવવામાં આવ્યું છે. ફિલ્મમાં લીડ રોલ અજય દેવગને કર્યો હતો.\nસિંઘમ રિટર્નઃ રોહિત શેટ્ટીની આ ફિલ્મમાં પોલીસ તથા ગુનેગારોની વાત કરવામાં આવી છે. ફિલ્મમાં બાબાજીના એન્કાઉન્ટરની વાત કરવામાં આવી છે. બાબાજીની લોકપ્રિયતા હોવાને કારણે લોકોમાં તેમની ધરપકડને લઈ આક્રોશ હોય છે. પોલીસ આ એન્કાઉન્ટરને અકસ્માતની જેમ રજૂ કરે છે. આ ફિલ્મ 2014માં રિલીઝ થઈ હતી. ફિલ્મમાં અજય દેવગન તથા કરીના કપૂર હતાં.\nસિમ્બાઃ રોહિત શેટ્ટીની કોપ યુનિવર્સની આ ત્રીજી ફિલ્મમાં રણવીર સિંહ પહેલાં ભ્રષ્ટ પોલીસ ઓફિસર સિમ્બાના રોલમાં છે. ફિલ્મમાં સિમ્બાની માનેલી બહેનની દુષ્કર્મ બાદ હત્યા થઈ જાય છે. ત્યારબાદ સિમ્બા સુધરે છે અને ચાલાકીથી એન્કાઉન્ટર કરે છે. ફિલ્મ 2018માં રિલીઝ થઈ હતી.\nજોલી LLB 2: ફિલ્મ વકીલ અક્ષય કુમાર પર આધારિત છે. તે એક મહિનાનો કેસ કોર્ટમાં લડે છે. લગ્ન બાદ મહિલાના પતિની તરત જ પોલીસ ધરપકડ કરે છે અને તેને આતંકવાદી જાહેર કરે છે. જોકે, થોડીવાર બાદ જ તેનું એન્કાઉન્ટર થયું હોવાનું સામે આવે છે. કોર્ટમાં અક્ષય કુમાર સાબિત કરે છે કે પોલીસે અસલી આતંકવાદીને બચાવવા માટે એક નિર્દોષ વ્યક્તિને આતંકવાદી બતાવીને તેનું એન્કાઉન્ટર કર્યું હતું. ફિલ્મમાં અક્ષય ઉપરાંત હુમા કુરૈશી, અન્નૂ કપૂર, સયાની ગુપ્તા, સૌરભ શુક્લા જેવા કલાકારો હતો. આ ફિલ્મ 2014માં રિલીઝ થઈ હતી.\nરઈસઃ વર્ષ 2017માં રિલીઝ થયેલી આ ફિલ્મ ગુજરાતમાં ગેરકાયદેસર ચાલતા દારૂના વેપાર પર આધારિત હતી. આ ફિલ્મમાં લીડ રોલ શાહરુખ ખાને પ્લે કર્યો હતો. ફિલ્મમાં શાહરુખનું એન્કાઉન્ટર થઈ જાય છે.


study – Online88Media\nબોલિવૂડ સ્ટાર્સ માત્ર ફિલ્મોમાં કામ કરીને જ નામ નથી કમાતા, પરંતુ તેમની આવક પણ ખૂબ જ મોટી હોય છે. આ વાત કોઈથી છુપાઈ નથી કે બોલિવૂડ સ્ટાર્સ એક ખૂબ જ સુંદર અને લક્ઝરી લાઈફસ્ટાઈલ જીવે છે. તેમના ઘર, કપડાં, શોખ બધું જ હદથી વધારે મોંઘું હોય છે. તેમના માટે લાખો કે કરોડો રૂપિયાનો ખર્ચ કરવો […]\n‘પુષ્પા’ ની રશ્મિકાથી લઈને કાજલ અગ્રવાલ સુધી, જાણો કેટલું ભણેલી છે સાઉથની આ7ટોપ અભિનેત્રીઓ\nસાઉથ ઈંડિયાની અભિનેત્રીઓ પણ આ સમયે બોલિવૂડમાં ધૂમ મચાવી રહી છે. તેની ફિલ્મો હિન્દીમાં ડબ થઈને આવી રહી છે અને લોકો તેના પર ખૂબ પ્રેમ વરસાવી રહ્યા છે. સાથે જ તેમાંથી કેટલીક અભિનેત્રીઓ તો બોલીવુડમાં પણ એંટ્રી કરી ચુકી છે. જોકે શું તમે જાણો છો કે સાઉથની આ ટોપ અભિનેત્રી કેટલું ભણેલી છે, જો નહીં […]\nમાત્ર દસ સુધી જ ભણેલા છે સાઉથના સુપરસ્ટાર ધનુષ, એક ફિલ્મ માટે લે છે આટલી અધધધ ફી\nસાઉથ ફિલ્મ ઈન્ડસ્ટ્રીના કલાકાર ધનુષ રજનીકાંતની નાની પુત્રી એશ્વર્યા સાથે છૂટાછેડા લીધા પછી અચાનક જ લાઈમલાઈટમાં આવી ગયા છે અને તેની ચર્ચા હવે આખા દેશમાં થઈ રહી છે. ભલે તે સાઉથ અભિનેતા છે, પરંતુ હવે તેમના વિશે લોકો બધું જાણવા ઈચ્છે છે કે તેમનું પૂરૂ નામ શુ છે? તેમણે કેટલો અભ્યાસ કર્યો છે, લગ્ન અને […]\nકોલેજ અને સ્કૂલના દિવસોમાં કંઈક આવા દેખાતા હતા આ 8 સ્ટાર્સ, જુવો તેમની પહેલાની તસવીરો\nબોલિવૂડ ફિલ્મોએ આખી દુનિયામાં ધૂમ મચાવી છે. બોલિવૂડ સાથે જોડાયેલી નાની નાની વાત જાણવા માટે લોકો પાગલ રહે છે. સોશિયલ મીડિયા પર અવારનવાર પ્રખ્યાત બોલીવુડ સ્ટાર્સના બાળપણની તસવીરો વાયરલ થતી રહે છે. આવી સ્થિતિમાં આજની આ પોસ્ટમાં અમે તમારા માટે કેટલાક પ્રખ્યાત સ્ટાર્સની બાળપણની તસવીરો લઈને આવ્યા છીએ. બોલિવૂડ પ્રેમીઓ માટે આ દુર્લભ તસવીરો અમે […]\nપરાગ અગ્રવાલ આ દિવસોમાં સોશિયલ મીડિયા સ્ટાર બની ચુક્યા છે. ખરેખર સોમવારે માઇક્રોબ્લોગિંગ વેબસાઇટ ટ્વિટરના કો-ફાઉન્ડર જેક ડોર્સીએ સીઇઓના પદ પરથી રાજીનામું આપી દીધું છે. આવી સ્થિતિમાં ટ્વિટરના નવા CEO ભારતીય-અમેરિકન પરાગ અગ્રવાલ બનશે. આ પહેલા તેઓ કંપનીમાં ચીફ ટેક્નોલોજી ઓફિસરના પદ પર હતા. પરાગે 2011માં ટ્વિટર જોઇન કર્યું હતું. આ પહેલા તે યાહૂ અને […]\nઅમે તમને સોમવાર 19 જુલાઈનું રાશિફળ જણાવી રહ્યા છીએ. રાશિફળનું આપણા જીવનમાં ખૂબ મહત્વ હોય છે. રાશિફળનું નિર્માણ ગ્રહોના સંક્રમણો અને નક્ષત્રોના આધારે કરવામાં આવે છે. રોજિંદા ગ્રહોની સ્થિતિ આપણા ભવિષ્યને અસર કરે છે. આ રાશિફળમાં તમને નોકરી, વ્યવસાય, સ્વાસ્થ્ય, શિક્ષણ, લગ્ન અને પ્રેમ જીવનથી સંબંધિત બધી માહિતી મળશે. જો તમે પણ એ જાણવા માંગો […]\nદિવંગત અભિનેતા ઇરફાન ખાનના નિધનને એક વર્ષ કરતાં વધુ સમય થઈ ગયો છે. આ રીતે તેમના અચાનક નિધનથી ઈન્ડસ્ટ્રીને ખૂબ મોટો ઝટકો લાગ્યો હતો. તેનાથી ઘણો મોટો ઝટકો તેના પરિવારને લાગ્યો હતો. તેના માટે અભિનેતાનું અચાનક જવું દુનિયા ઉજડી જવાથી ઓછું ન હતું. તેમના મૃત્યુ પછીથી તેમનો પુત્ર બાબિલ ખૂબ ઉંડા શોકમાં હતો અને તે […]\nઅમે તમને રવિવાર 20 જૂનનું રાશિફળ જણાવી રહ્યા છીએ. રાશિફળનું આપણા જીવનમાં ખૂબ મહત્વ હોય છે. રાશિફળનું નિર્માણ ગ્રહોના સંક્રમણો અને નક્ષત્રોના આધારે કરવામાં આવે છે. રોજિંદા ગ્રહોની સ્થિતિ આપણા ભવિષ્યને અસર કરે છે. આ રાશિફળમાં તમને નોકરી, વ્યવસાય, સ્વાસ્થ્ય, શિક્ષણ, લગ્ન અને પ્રેમ જીવનથી સંબંધિત બધી માહિતી મળશે. જો તમે પણ એ જાણવા માંગો […]\nબોલિવૂડ અભિનેત્રી જુહી ચાવલા તેના સમયની સૌથી મોટી અભિનેત્રીઓમાંની એક રહી છે. 80 અને 90 ના દાયકામાં દરેક જગ્યાએ તેનો જાદૂ ચાલતો હતો. જુહીએ વર્ષ 1986 માં ફિલ્મ સલ્તનતથી ડેબ્યૂ કર્યું હતું. હવે આ અભિનેત્રી મોટા પડદાથી દૂર પોતાના પરિવાર સાથે જીવનનો આનંદ માણી રહી છે. જુહી ચાવલાએ જય મહેતા સાથે લગ્ન કર્યા છે. બંનેને […]\nઅહીં બોલિવૂડ અભિનેતા કરતા વધારે બોલીવુડ અભિનેત્રીઓની ચર્ચા થતી રહે છે. તેમની લાઈફસ્ટાઈલ, તેનો લુક, તેની હોટનેસ અને તેમનું બધું. બોલિવૂડ મીડિયામાં તેમની ચર્ચા થતી રહે છે. આ અભિનેત્રીઓ તેમની ફિલ્મો દ્વારા કરોડોની કમાણી કરે છે. અને લક્ઝરી લાઈફ જીવે છે. તમે તેમને ઘણીવખત ઈંગ્લિશમાં બોલતા સાંભળ્યા હશે. પરંતુ જો તમે આ અભિનેત્રીઓના અભ્યાસ વિશે […]


Saurashtra Kranti મહિલા ડોક્ટરે ગળે ફાંસો ખાઈ આપઘાત કરતા ખળભળાટ\nHome મુખ્ય સમાચાર મહિલા ડોક્ટરે ગળે ફાંસો ખાઈ આપઘાત કરતા ખળભળાટ\nભટાર વિસ્તારમાં રહેતી મહિલા ડોક્ટરે આત્મહત્યા કરી લેતા ચકચાર મચી હતી. મૃતકના ગળાના ભાગે ઈજાના નીશાન અને પીએમમાં ઝેરી ઝોળીઓ ખાધી હોવાનું બહાર આવતાં સેમ્પલ એફએસએલમાં મોકલવામાં આવ્યાં છે. પારિવારિક ઝઘડામાં થયેલી આત્મહત્યા બાદૃ મૃતકના ભાઈએ હત્યા કે આત્મહત્યા અંગે યોગ્ય તપાસની માંગ કરી હતી.\nભટાર વિસ્તારમાં આવેલી વસંત વિહાર સોસાયટી ગેટ ૧માં રહેતી પ્રિયા આનંદૃ રમેશ ગાંધી (ઉ.વ.આ.૩૩)ના લગ્ન ચાર વર્ષ અગાઉ થયા હતાં. લગ્ન જીવન દૃરમિયાન એક પુત્ર પણ છે. પરંતુ પતિ પત્નીના પારિવારિક ઝઘડાના કારણે પ્રિયાએ ૧૦મીએ બપોરે ઘરમાં પંખા સાથે દૃુપટ્ટો બાંધીને ફાંસો ખાઈ આપઘાત કરી લીધો હતો. પાંચ વાગ્યે પોલીસને જાણ કરાયા બાદૃ તપાસ કરતાં ૭ વાગી ગયેલા જેથી મંગળવારે પીએમ કરવામાં આવ્યું હતું.\nહોસ્પિટલમાં પીએમ કરનાર તબીબે જણાવ્યું હતું કે, ફાંસાની સાથે મૃતકે ફાંસો સાથે એલ્યુમિનિયમ ફોસફાઇડ નામની ઝેરી ગોળીઓ ખાધી હોવાનું પણ બહાર આવ્યું છે. જેથી સેમ્પલ એફએસએલમાં મોકલવામાં આવ્યાં છે. જે રિપોર્ટ આવ્યા બાદૃ જ ઝેરની માત્રા અને મૃત્યું ફાંસાના કારણે કે ઝેરી દૃવાના કારણે તે સ્પષ્ટ થઈ શકશે. ગળા પર શંકાસ્પદૃ રીતે ઈજાના નીશાન મળ્યાંનું પણ તેમણે જણાવ્યું હતું.


Gujarati News » Trending » Boys tackled the challenge in suchamanner you will say wow after watching this video\nAmazing Video: છોકરાઓએ પળવારમાં ચેલેન્જ કરી પૂરી, વીડિયો જોઈને લોકોએ આપી આવી પ્રતિક્રિયા\nboys tackled the challenge\nવાયરલ થઈ રહેલા વીડિયોમાં કેટલાક છોકરાઓ અને એક છોકરી પાણીથી ભરેલા ગ્લાસ અને બિયરની બોટલની ચેલેન્જ પૂરી કરતાં જોવા મળે છે. આ વીડિયો ટ્વિટર પર Viral Posts નામના એકાઉન્ટ પરથી શેર (Amazing Video) કરવામાં આવ્યો છે.\nJun 24, 2022 | 7:16 AM\nજો તમે સોશિયલ મીડિયા (Social Media) પર એક્ટિવ છો, તો તમે એક કરતાં વધારે ચેલેન્જ વીડિયો (Challenge Videos) જોયા જ હશે. કેટલીક ચેલેન્જ ખૂબ જ હાસ્યાસ્પદ હોય છે, કેટલીક એવી હોય છે કે તે સરળ અને મનોરંજક લાગે છે, પરંતુ જ્યારે તે કરવાની વાત આવે છે, ત્યારે તેમાંથી શ્રેષ્ઠ પણ તેમાં નિષ્ફળ જાય છે. જો કે, કેટલાક લોકો એવા પણ છે જેઓ આ ચેલેન્જને હાથમાં લે છે અને તેનો સામનો એવી રીતે કરે છે કે દર્શકો પણ દંગ રહી જાય છે. હાલમાં માઈક્રો-બ્લોગિંગ સાઈટ ટ્વિટર પર આવો જ એક વીડિયો વાયરલ (Viral Video) થઈ રહ્યો છે. જેમાં કેટલાક છોકરાઓ વોટર એન્ડ ગ્લાસ ચેલેન્જ એવી રીતે કરે છે કે તમે પણ તેમના વખાણ કરવા લાગશો.\nવીડિયોમાં કેટલાક છોકરાઓ અને એક છોકરી પાણીથી ભરેલા ગ્લાસ અને બિયરની બોટલનો પડકાર પૂરો કરતા જોવા મળે છે. તમે જોઈ શકો છો કે એક માણસ કપાળ પર રૂમાલ બાંધ્યા પછી, તેના પર પાણી ભરેલો ગ્લાસ ઊંધો મૂકે છે. આ પછી તે રૂમાલને ધક્કો મારે છે, પરંતુ પાણી ભરેલો ગ્લાસ કપાળ પરથી પડતો નથી. તે ખરેખર અદ્ભુત છે. એ જ રીતે, બીજો વ્યક્તિ બિયરની ઘણી બોટલો સાથે કંઈક આવું જ કરે છે. આખો વિડિયો અદ્ભુત પડકારોથી ભરેલો છે.\nચેલેન્જ વીડિયો જુઓ….\nઆ વીડિયો સોશિયલ મીડિયા પ્લેટફોર્મ ટ્વિટર પર Viral Posts નામના એકાઉન્ટથી શેર કરવામાં આવ્યો છે. યુઝરે કેપ્શનમાં લખ્યું, wow!! વીડિયો પણ કેપ્શન મુજબનો છે. જેમાં દરેક છોકરો અદ્ભુત રીતે અલગ-અલગ પડકારોને પૂર્ણ કરતાં જોવા મળે છે. એક દિવસ પહેલાં અપલોડ કરાયેલા આ વીડિયોને સમાચાર લખાય ત્યાં સુધી 27 હજારથી વધુ વખત જોવામાં આવ્યો છે, જ્યારે સોથી વધુ લોકોએ પોસ્ટને રીટ્વીટ કરી છે. આ સંખ્યા સતત વધી રહી છે. વીડિયો જોયા પછી, લોકો તેના પર સતત તેમના પ્રતિભાવો નોંધાવી રહ્યા છે.\nવીડિયો જોયા પછી કોઈને વિશ્વાસ નથી થતો તો કોઈ તેને જબરદસ્ત કહી રહ્યું છે. એક યુઝરે કોમેન્ટ કરતાં લખ્યું, મને પહેલો વીડિયો સ્ટેજ થયેલો જોવા મળ્યો. તો અન્ય એક યુઝરે કહ્યું કે વીડિયોમાં દેખાતા છોકરાઓએ આ ચેલેન્જને શાનદાર રીતે પૂરી કરી. તેવી જ રીતે, અન્ય એક યુઝરે લખ્યું છે કે, અરે પહેલા વ્યક્તિને જુઓ. એકંદરે, આ વીડિયો લોકોને ખૂબ પસંદ કરવામાં આવી રહ્યો છે અને તેઓ તેને ખૂબ એન્જોય કરી રહ્યા છે.\nAmazing VideoSocial Media Viral VideoTrending VideoViral Video


હેલ્થ ટિપ્સ / છોડો મોડા સુધી જાગવાની આદત અને લો પૂરતી ઊંઘ, મળશે એવા ફાયદા કે નખમા પણ નહિ રહે રોગ - GSTV\nહેલ્થ ટિપ્સ / છોડો મોડા સુધી જાગવાની આદત અને લો પૂરતી ઊંઘ, મળશે એવા ફાયદા કે નખમા પણ નહિ રહે રોગ\nLast Updated on October 18, 2021 by GSTV Web Desk\nવ્યસ્તતા ભરેલા આ જીવનમાં લોકો પાસે સમયનો ખુબ જ અભાવ છે. મોટાભાગના લોકો પોતાના કામમાં એટલા વ્યસ્ત થઇ જતા હોય છે કે તેમને પૂરતી ઊંઘ લેવાની સુધબુધ પણ રહેતી નથી અને ઘણીવાર એવું પણ બને છે કે, લોકોને પૂરતી ઊંઘ લેવાની તક મળે તો પણ તે મોબાઇલમાં પોતાનો સમય વેડફે છે અને મોડા સુધી જાગતા રહે છે. જો તમે લાંબો સમય આ પ્રકારની જીવનશૈલીને અનુસરો તો આવનાર સમયમા તમને સ્વાસ્થ્ય સાથે જોડાયેલી અનેક પ્રકારની તકલીફો થઇ શકે છે. આજે આ લેખમા આપણે જાણીશું કે, વ્યક્તિને કેટલી ઊંઘની જરૂર છે અને યોગ્ય સમયે સૂવાના ફાયદા શું છે?\nવ્યક્તિ માટે દરરોજની કેટલા કલાક ઊંઘ છે જરૂરી?\nજો તમે કોઈને પણ પૂછો કે, દરરોજની કેટલી કલાક ઊંઘ લેવી જોઈએ? તો દરેક વ્યક્તિનો જવાબ અલગ હોય છે. કોઈ પાસે આ પ્રશ્નનો સચોટ જવાબ નથી હોતો કારણકે, દરેક વ્યક્તિ પ્રમાણે આ સમય જુદો-જુદો હોય શકે છે. ઘણા અધ્યયનોમાં જાણવા મળ્યુ છે કે, સૂવાની પેટર્ન અને સૂવાની વિકૃતિઓ વારસાગત હોય છે એટલે કે આ બધુ જ તમારા ડીએનએ સાથે સંબંધ ધરાવે છે. કેટલાક લોકો છ કલાકની ઊંઘ પછી પણ હળવાશ અનુભવતા હોય છે તો કેટલાક લોકોને ૯ કલાકની ઊંઘ પછી પણ આરામની જરૂર પડી શકે છે. જોકે, મોટાભાગના નિષ્ણાંતો 8 કલાકની ઊંઘને યોગ્ય ગણાવે છે.\nઊંઘવા માટેનો આદર્શ સમય કયો?\nઆરોગ્યના તજજ્ઞો એમ કહે છે કે, દરેક વ્યક્તિ એકબીજાથી અલગ છે અને દરેકની જીવનશૈલી પણ એકબીજાથી ઘણી અલગ હોય છે. તેથી તમારે કેટલી ઊંઘની જરૂર છે તે નક્કી કરવાનો કોઈ આદર્શ રસ્તો નથી. જ્યારે તમે જાગો છો ત્યારે તમને કેવું લાગે છે? ત્યારે ઊંઘ માટેનો આદર્શ સમય જાણવાનો આ શ્રેષ્ઠ માર્ગ છે. આ તમને સરળતાથી જાણી શકે છે કે તમારા માટે કેટલા કલાકની ઊંઘ પૂરતી છે. જો તમે છ કલાકની ઊંઘ પછી પણ ઊર્જાવાન અનુભવો છો, તો તે એક સારો સંકેત છે નહીં તો તમારે તમારા સૂવાના કલાકોમાં ઘણો વધારો કરવાની જરૂર છે.\nપૂરતી ઊંઘ લેવી શા માટે છે જરૂરી?\nઆરોગ્ય નિષ્ણાતો કહે છે કે ઊંઘના અભાવથી ઘણા રોગો થઈ શકે છે. પૂરતી ઊંઘ ન લેવાથી હાઈ બ્લડ પ્રેશર અથવા હાર્ટ એટેક આવી શકે છે, કારણ કે ઊંઘના અભાવને કારણે તમારા શરીરને સ્ટ્રેસ હોર્મોન કોર્ટિસોલ મુક્ત થઈ શકે છે. આ ઉપરાંત હૃદયરોગ, કિડનીની બીમારી, સ્થૂળતા, ડાયાબિટીસ અને ડિપ્રેશન જેવા શારીરિક અને માનસિક રોગો થઈ શકે છે. તેથી જ તમારા માટે સંપૂર્ણ ઊંઘ લેવી ખૂબ જ મહત્વપૂર્ણ છે.\nપૂરતી ઊંઘ લેવાના જબરદસ્ત ફાયદા :\nસારી અને સંપૂર્ણ ઊંઘ મેળવવાથી તમે બ્લડ પ્રેશર, હાઈ કોલેસ્ટ્રોલની સમસ્યાઓથી બચી શકો છો. જ્યારે તમે સંપૂર્ણ પણે સૂઈ જાઓ છો, ત્યારે તમે એકદમ તાજું અનુભવો છો અને કોઈપણ કામનો આનંદ માણો છો. જ્યારે તમને પૂરતી ઊંઘ આવે છે, ત્યારે તમે અંદરથી એકદમ ઊર્જાવાન અનુભવો છો. આરોગ્ય નિષ્ણાતો માને છે કે જે લોકોને સંપૂર્ણ ઊંઘ આવે છે તેમની યાદશક્તિ સારી હોય છે.\nજો તમને સંપૂર્ણ ઊંઘ આવે તો તમારી રોગપ્રતિકારક શક્તિ ઘણી મજબૂત થશે અને બીમાર પણ ઓછી પડી જશે.\nbest sleeping habitsbreaking news gujaratiGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati liveSleepsleeping habitssleeping tips\nઅનોખો વિરોધ / શૌચલાય-બાથરૂમમાં પાણી ન આવતા કોર્પોરેટરે બાથરૂમમાં જ નાખ્યા ધામા


ગમતાનો ગુલાલ (સુરેશ જાની) | દાવડાનું આંગણું\nવાત ગમી જાય એવી તો છે જ. કવિની એ કવિતાના શબ્દો એટલા સરળ છે કે, કોઈ રસ દર્શન પણ જરૂરી નથી. પણ આ કવિતા આજે સાંભળતાં જરાક જૂદા વિચારો ઉદભવ્યા.\nપછી તો ચર્ચાનો ચોરો બહુ વધ્યો – ફેસબુક, વોટ્સેપ, ટ્વિટર, લિન્ક્ડ ઈન, ઈન્સ્ટાગ્રામ અને બીજા વળી કેટલાય ચોરા પર ગુલાલના ઢગલે ઢગલા ઊછળવા લાગ્યા! શબ્દો જ નહીં – ચિત્રો અને વિડિયો પણ ધડાધડ ફેંકાવા લાગ્યા. એનો શિષ્ઠ શબ્દ છે – ફોર્વર્ડ! સહેજ કાંક ગમી ગયું અને…… ફોર્વર્ડ ; ગુલાલ ફટ કરીને વેરી દીધો! આવા સોશિયલ મિડિયા પર એટલું બધું મટિરિયલ પીરસાય છે કે, ‘ડિલિટ’ બટન પણ ઘસાઈ જાય!\nએ નિર્વેદનો માહોલ પ્રવર્તમાન હતો ત્યાં જ કવિની આ બીજી કવિતા એ જ આલ્બમમાંથી વહેતી થઈ.\n← હરીશ દાસાણીના બે કાવ્યો\tદાદા હો દીકરી, દાદા હો દીકરી (લોકગીત) →\n2 thoughts on “ગમતાનો ગુલાલ (સુરેશ જાની)”\nઓગસ્ટ 27, 2019 પર 1:15 પી એમ(pm)\nઅનુભવેલી વાત ની યાદ માણવાની મઝા આવી…ઉંમરમા નાના પણ બ્લોગ ક્ષેત્રે મોટા ગજાના એવા તમે સહતંત્રી તરીકે હતા એટલે ગાજરની પપુડી ન વાગે તો ચાવી જવાની નોબત ન આવી ! તમારી પાસે શીખ્યા અને કેટલી વાતના કાઠા ચઢતા નથી તમારી આધ્યાત્મિક સાધનામાંથી ઘણું શીખ્યા પણ હજુ લાઇક અને પ્રતિભાવની અપેક્ષા રહે ! તો વિતરાગ ભય ક્રોધ…દૂરની વાત. આ બધુ છતા મિત્રો એવા સારા મળ્યા કે ખામી માફ કરે છે.પ્રતિક્રમણ વગર…!\n‘પણ એને એક નવો વળાંક આપવાનો સમય પાકી ગયો છે. એમ ન બને કે, ગુલાલ બહુ ઉછાળવા કરતાં એક સરખા વિચારો ધરાવતા સજ્જનો અને સન્નારીઓની ક્લબો વાદળોમાં શરૂ થાય?\nતમે આ બાબતમાં શું વિચારો છો?’ એક એવા વળાંક પર. ઊભા રહી. વિચારવું. આગળનું. પાછળનું. વિસ્ફારિત આંખે. પંખી પંપાળવું. ચાંગળું છાંટી. ધબકારા ગણવા. ખખડાટમાં ચોંકવું. ટેકરીની ટોચે. વાડની ઓથે. સૂર્યની લોલીપોપ ચગળવી. કડવા મીઠા. ઘૂંટ ઉતારવા. ગર્જતાં અંધારે…! આ વર્તુલના વળાંકે પુનઃ પુનઃ એક સ્થાને અવાય છે તો નવા વર્તુલ વળાંકને બદલે અદલે ચઢાણ શરુ કરીએ ?\nજે નક્કી કરો તે કબુલ કબુલ કબુલ\nબ્લોગ વિશ્વમાં કાંઈક લંગડાતે ડગે પ્રારંભ કર્યો હતો. આજે અમે ૮૦ મું વર્ષ પસાર કરી રહ્યા. અમે કાંઈક થાક અનુભવી રહ્યા છીએ. પરંતુ અનેક મિત્રોના ટેકા છૂપું છૂપું આગળ વધવા અણસાર કરી રહ્યા છે અને હવે તો વો અફ્સાના જિસે અંજામ તક લાના ન હો મુમકિન, ઉસે એક ખૂબસૂરત મોડ દેકર છોડના અચ્છા…\nઓગસ્ટ 30, 2019 પર 7:57 એ એમ (am)\nગમતાંનો કરીએ ગુલાલ !\nઅને એવો જ વિચાર :\nજોનાર તો દે આંખો જ માત્ર ;\nશું દેખવું એ કથવા ન પાત્ર !\nસૌ વાચક પોતાની મતિ પ્રમાણે ગોળ કે ખોળ શોધી લે!\nપણ મારો પ્રશ્ન અને ચિંતા સમગ્ર સોસ્યલ મીડિયા તરફ છે : જે તે , જેવું તેવું લખાય અને પછી એ સાહિત્ય બની જાય! ફ્રીઝમાં બાસુંદી સાથે દવાઓ પણ રાખીએ છીએ ( મિલ્ક ઓફ મેગ્નેશિયા ) પણ ભાણામાં બાસુંદી સાથે કોઈ દવા કે મલમ ચટણી બનીને પિરસાય તેનો ભય છે… !!


Posted on 2:59 pm August 10, 2020 12:31 pm October 19, 2020 Author Patel MeetComments Off on જો તમને શ્રી કૃષ્ણનો આશીર્વાદ જોઈએ છે, તો આ રીતે ભાદ્રપદની પૂજા કરો અને આ મંત્રોનો જાપ કરો.\nઆ વર્ષે એટલે કે 2020 ના 20 ઓગસ્ટથી, ભાદ્રપદ મહિનાનો પ્રારંભ શ્રવણના અંત સાથે થયો છે. 20 ઓગસ્ટના રોજ ભાદ્રપદ મહિનાના કૃષ્ણ પક્ષની પ્રતિપદની તિથિ અને દિવસગુરુવાર હતો.\nધાર્મિક માન્યતાઓમાં, ભગવાન વિષ્ણુને ભાદ્રપદ મહિનો ખુબ જ પ્રિય માનવામાં આવે છે. જેના કારણે શ્રદ્ધાળુઓ શ્રાવણ માસમાં ભગવાન શંકરની પૂજા ભક્તિ સાથે કરે છે, તેવી જ રીતે ભાદો મહિનામાં તેઓ શ્રી હરિ અને તેમના શ્રી કૃષ્ણ સ્વરૂપની પૂજા કરે છે.\nહિન્દુ ધર્મના શાસ્ત્રોમાં વર્ણવ્યા અનુસાર ભગવાન નારાયણનો જન્મ આ મહિનામાં શ્રી કૃષ્ણ તરીકે થયો હતો. જેના કારણે આ મહિનાનું મહત્વ વધારે છે. આવી રીતે, એક તરફ શ્રી કૃષ્ણને લગતા ઉપાયોથી લાભ થાય છે. તેમાં પણ, ભાદ્રપદ મહિનાની ગુરુવારની પૂજા માટે તે વિશેષ માનવામાં આવે છે, કારણ કે ગુરુવારના કારક દેવ શ્રી વિષ્ણુ છે.\nતેથી આ સમય દરમિયાન ભગવાન શ્રીકૃષ્ણના મંત્રોનો જાપ કરવો ખુબ જ ફાયદાકારક માનવામાં આવે છે. ચાલો આપણે જાણીએ કે આ સમય દરમિયાન શું કરવું અને શું ન કરવું –\nભગવાન શ્રીકૃષ્ણની પૂજા કરો:\nઆ મહિનામાં ભગવાન શ્રીકૃષ્ણની વિશેષ પૂજા કરવામાં આવે છે. કોઈપણ વ્યક્તિ જે આ મહિનામાં તેમની પૂજા-આરાધના કરવા ઈચ્છે તું હોય, તેઓ પૂજા પદ્ધતિથી સંબંધિત વસ્તુઓનું વિશેષ ધ્યાન રાખવું જોઈએ, કે કઈ પદ્ધતિની પૂજા કરવી જોઈએ.\nશ્રી કૃષ્ણની પૂજા કેવી રીતે કરવી:\nશ્રી કૃષ્ણની પૂજાઅંતર્ગત, ચોકી પર લાલ કપડા મૂકો, શ્રીકૃષ્ણની મૂર્તિને ચોકી ઉપર વાસણમાં મૂકો. તેની સામે દીવો પ્રગટાવો, તેમજ અગરબત્તી પણ કરો.\nઆ પછી, સૌ પ્રથમ, ભગવાન શ્રીકૃષ્ણને પૂજાના નિરાકરણ અને તેની પૂર્ણતા માટે પ્રાર્થના કરો.\nત્યારબાદ શ્રી કૃષ્ણને પંચામૃતથી સ્નાન કરો, ત્યારબાદ ગંગા જળથી સ્નાન કરો.\nત્યારબાદ શ્રી કૃષ્ણની મૂર્તિ / પ્રતિમાને સ્વચ્છ અથવા નવા કપડા પહેરીને શણગારે અને ફરી એક વાર તેમની સામે દીવડાઓ પ્રગટાવીને ધૂપ બતાવો.\nધ્યાનમાં રાખો કે પૂજા દરમિયાન અષ્ટગંધા ચંદન અથવા રોલીનો જ તિલક લગાવો જેમાં તેઓ અખંડ જોવા મળે છે.\nભોગમાં શ્રી કૃષ્ણને તેમનું પસંદનું માખણ મિશ્રી અને અન્ય ભોગ સામગ્રી અર્પણ કરો, યાદ રાખો કે દરેક ભોજનમાં તુલસીનું પાન વિશેષ હોવું જોઈએ.\nતેમના મંત્રોનો જાપ કરો:\n-ॐ कृष्णाय नम:\n-ॐ अच्युताय नम:\n-ॐ अनन्ताय, नम:\n-ॐ गोविन्दाय नम:\nજો શક્ય હોય તો ભાદ્રપદ મહિનામાં શ્રીમદ્ ભગવદ્ ગીતાનો પાઠ કરો, એવું માનવામાં આવે છે કે આ સમયે શ્રીમદ્ ભગવદ ગીતાનો પાઠ કરવો ખૂબ ફાયદાકારક માનવામાં આવે છે.\nPosted on 9:38 am August 25, 2019 4:22 pm January 6, 2021 Author Patel Meet\nકહેવામાં આવે છે કે જો કોઈ છોકરી પ્રેમમાં પડે તો તે પહેલા કરતા વધારે સુંદર અને ક્યુટ લાગે છે. અને પાર્ટનરની દરેક વાતમાં પ્રેમ થી વાત કરે છે. આજે આપણે જ્યોતિષશાસ્ત્ર અનુસાર એવી છોકરો વિશે જોઈશું જે પ્રેમમાં સૌથી વધારે રોમેન્ટિક છે તે પોતાના પાર્ટનર સાથે પ્રેમ કરવાનો એક પણ મોકો છોડતી નથી અને રોમાન્સમાં More..\nPosted on 2:50 pm July 28, 2020 2:48 pm January 19, 2021 Author Charu Shah\nજ્યોતિષ શાસ્ત્ર અનુસાર, ગ્રહ નક્ષત્રોની બદલતી સ્થિતિનેકારણે બ્રહ્માડથી ઘણા યોગનું નિર્માણ થાય છે.જેના કારણે 12 રાશિઓ પર શુભ-અશુભ પ્રભાવ પડે છે. વ્યક્તિના જીવનમાં ગ્રહ અને નક્ષત્રોથી કેવી રીતે ફળ મળશે ? તે તેમની સ્થિતિ પર આધારીત છે. આ દિવસ ભગવાન શિવની વિશેષ પ્રાર્થના કરવા માટે એક ઉત્તમ સ્થળ માનવામાં આવે છે. આજે સાધ્ય યોગ બનાવવામાં More..\n11:49 am January 4, 2020 Rachita Vidhata Comments Off on ફક્ત2લાખથી શરુ કર્યો આ ધંધો, આજે કરોડોમાં છે કમાણી છે. વાંચો કઈંક નવું શીખવા મળશે\n5:38 pm August 20, 2021 Niraj Patel Comments Off on BREAKING દેશમાં સૌથી મોટા ખુશીના સમાચાર: સરકારે નવી ત્રીજી વેક્સિનને આપી લીલીઝંડી- જાણો ફટાફટ


Posted on 3:34 pm April 12, 2021 3:34 pm April 12, 2021 Author Niraj PatelComments Off on હવે લગ્નમાં કેટલા લોકો લાવી શકાય ? જો તમારે ત્યાં પણ લગ્ન સમારોહ છે તો હાઇકોર્ટ દ્વારા આપવામાં આવેલ આ મહત્વની સૂચના જરૂર વાંચજો\nહાલ ગુજરાતની અંદર કોરોના ખુબ જ ઝડપથી વધી રહ્યો છે, ત્યારે આ અંગે હાઇકોર્ટ દ્વારા પણ રાજ્ય સરકારને કેટલાક નિવેદન કરવામાં આવ્યા હતા. જેમાં લગ્નમાં મહેમાનોની હાજરીને લઈને પણ કેટલાક નિવેદનો કરવામાં આવ્યા છે.\nહાલ ગુજરાતની અંદર લગ્નમાં 100 લોકોને મંજૂરી આપવામાં આવી છે ત્યારે હાઇકોર્ટ દ્વારા 50 લોકોને જ લગ્ન અને મરણ પ્રસંગે બોલાવવાની વાત હાઇકોર્ટ દ્વારા કરવામાં આવી છે. હાઈકોર્ટે સૂચનો કર્યા કે, લગ્ન અને સ્મશાન વિધિ સિવાય તમામ કાર્યક્રમોમાં પ્રતિબંધ લગાવવો જોઈએ. જે 100 માણસની પરમિશન લગ્ન પ્રસંગમાં આપી છે તેનો ઘટાડો કરો.\nઆ સિવાય બીજા પણ ઘણા મુદ્દાઓ ઉપર હાઇકોર્ટ દ્વારા ટકોર કરવામાં આવી છે. હાઇકોર્ટ દ્વારા જણાવવાંમાં આવ્યું હતું કે ચૂંટણી માટે બૂથ વાઇઝ આંકડા અને સોસાયટી હોય છે તમારી પાસે તે આયોજનને કેમ કામે ન લગાડી શકાય?, શોપિંગ મોલ, દુકાનોમાં લોકો ભેગા ન થાય એવા પગલાં લો.\n9:55 am August 28, 2019 Rachita Vidhata Comments Off on રાશી અનુસાર તમારે કયા દેવી અને દેવતાની પૂજા કરવી જોઈએ- જાણો


રાજ કુન્દ્રા, કોઈ ચિંતા ન કરશો, 'બિગ બૉસ' તમારી રાહ જુએ છે - Read, Think, Respond\nHome » રાજ કુન્દ્રા, કોઈ ચિંતા ન કરશો, ‘બિગ બૉસ’ તમારી રાહ જુએ છે\nwritten by Jaywant Pandya 21/07/2021\nઉદ્યોગપતિ રાજ કુન્દ્રા અને કહેવાતી અભિનેત્રી ગહના વશિષ્ઠ. બંને પર પૉર્ન ફિલ્મોના આરોપસર પોલીસ કેસ થયા છે\nભાઈ રાજ કુન્દ્રા,\nથોડો સમય હવા બનશે. જાતજાતના આક્ષેપો જે “પોલીસના અનુસાર” મિડિયામાં છપાશે અને દેખાડાશે, સૉફ્ટ પૉર્ન પ્રકારની ફિલ્મો કરનાર પૂનમ પાંડે અને શેરલીન ચોપરાને પણ ફૂટેજ મળી જશે. ‘વીરા દી વેડિંગ’માં પૉર્ન જેવો સીન કરનાર સ્વરા ભાસ્કર, ‘લસ્ટ સ્ટૉરિઝ’ બનાવનાર કરણ જૌહર, અનુરાગ કશ્યપ વગેરે બોલકી જમાત ચૂપ રહેશે અને કાં તો ભલું હશે તો સન્ની લિયોનને ઇન્ટરવ્યૂમાં પૉર્ન અભિનેત્રી તરીકે ઉલ્લેખ કરનાર સીએનએન-ન્યૂઝ ૧૮ના પત્રકાર ભૂપેન્દ્ર ચૌબેની જેમ તમારો વિરોધ કરનારનો એટલો તિરસ્કાર કરશે કે તે વિરોધ કરતા વિચાર કરશે.\nકેટલાક કલમઘસુઓ કહેશે કે ભારતીયો દંભી છે. છાને ખૂણે મોબાઇલમાં પૉર્ન જુએ છે અને એવા રિપૉર્ટ પણ ટાંકશે કે ભારતીયો દુનિયામાં સૌથી વધુ પૉર્ન જુએ છે અને એ હદે પણ લખશે કે પૉર્નમાં શું વાંધો છે? રાજ કુન્દ્રે પાસે જવાની શું જરૂર છે? મારી એફ. બી. વૉલ જ જોઈ લો. પૉર્નને શરમાવે તેવી ગલગલિયા કરાવે તેવી ભાષા હું લખી શકું છું અને કોઈ વિરોધ કરવા આવે તો તાલિબાની, વાનર સેના કરી તેને તિરસ્કારી-ધૂત્કારી કે ઉપહાસને પાત્ર બનાવી શકું છું અને તેની વાહ-વાહ કરનારા પણ આવી જશે. ભાજપના નેતાઓ કલમ બોસી પણ કરી આવશે.\nઅને કેટલાક ખરેખર એવા હશે પણ ખરા જે બહારથી વિરોધ કરશે પણ અંદર ખાને તમારી કઈ વેબસાઇટ હતી, કઈ ઍપ પર વિડિયો મૂકાતો હતો, આવી બીજી કઈ કઈ વેબસાઇટ અને કંપની છે તે લિંક વૉટ્સઍપમાં શૅર કરશે.\nચિંતા ન કરો. થોડા સમય સુધી કુખ્યાતિ સહન કરી લો. પછી દાઉદ ઈબ્રાહિમ, મોહમ્મદ અઝહરુદ્દીન, મહેન્દ્રસિંહ ધોની, હસીના પાર્કર, સંજય દત્તની જેમ તમારી પણ બાયોપિક બનશે જેમાં ઉપર જણાવ્યો તેવો દંભ બતાવાશે અને તમે તો મહાન સમાજ સેવા કરી છે તેવું ચિત્રિત થશે. તમને પોલીસે કેટલી ખોટી રીતે હેરાન કર્યા છે અને જેલમાં તમારી બાજુમાં મળ ગટરમાંથી બહાર આવે છે તેવું વિકૃત દૃશ્ય કે તેનાથીય વિકૃત દૃશ્ય બતાવાશે.\nઆ બધું થોડો સમય જ છે. તમારા દ્વારા જે કંઈ “જરૂરિયાત” હશે તે પૂરી થઈ જશે એટલે તમે મુક્ત થઈ જશો અને વધુ જોરશોરથી તમારા “ધંધા”માં તમે લાગી જઈ શકશો, કારણકે તબલિગી જમાતી હોય કે ઉંમર ખાલિદ, લાલુપ્રસાદ યાદવ હોય કે રિયા ચક્રવર્તી…ન્યાયાલયો બધાને જામીન આપે છે.\nરિયા ચક્રવર્તી પરથી યાદ આવ્યું કે સુશાંતસિંહ રાજપૂત, દિશા સાલિયાન આત્મહત્યા અને બળાત્કાર કેસ તેમજ દીપિકા પદુકોણ, શ્રદ્ધા કપૂર, રકુલ પ્રીતસિંહ, ભારતીસિંહ, અર્જુન રામપાલ, નમ્રતા શિરોડકર, આ બધાંને સાંકળતા ડ્રગ્ઝ કેસને પણ ભૂલાવી દેવાયો ને? રિયા ચક્રવર્તીની જેમ તમને પણ કોઈ રાજદીપ સરદેસાઈ તમે જાણે બહુ મોટા પીડિત હો તેમ ઇન્ટરવ્યૂ કરશે. બરખા દત્ત તમારા પિતાનું સ્કૂલ હેડમાસ્ટરનું બૅકગ્રાઉન્ડ કે તમારી પત્ની તમારા બનેવી સાથે જાતીય સંબંધ ધરાવતી હતી તેથી તમે આ રવાડે ચડ્યા તેવી તમારા પ્રત્યે સહાનુભૂતિ ઉપજાવનાર વાતો લઈ આવશે. એ લોકો કોને દોષી ઠરાવવા અને કોને બચાવવા તેમાં અત્યંત હોંશિયાર છે. દાનિશ સિદ્દિકીની તાલિબાનો હત્યા કરે તો તેઓ ગોળીઓને લાનત મોકલશે. અને ગો તસ્કરોની હત્યા માટે વગર કૉર્ટે તેઓ હિન્દુવાદી સંસ્થાઓને દોષી ઠરાવી દેશે. વડા પ્રધાન અને હિન્દુવાદી સંસ્થાઓ પણ એમના નેરેટિવમાં આવીને હિન્દુઓની ટીકા કરી નાખશે.\nદિવ્યા ભારતી, ઝિયા ખાન, પ્રત્યૂષા બેનર્જી, દિશા, સુશાંત…દરેક કેસ પછી લાગેલું કે હવે કોઈ હત્યાને આત્મહત્યામાં ખપાવી શકાય તેવાં મૃત્યુ નહીં થાય. પણ શિવસેના અને એનસીપીની કૃપાથી પોલીસ અધિકારી સચીન વાઝેએ બધાને ખોટા પાડ્યા. એક ગુજરાતી મનસુખ હિરેનની હત્યા થઈ ગઈ. મૂકેશ અંબાણી જે મોદી સરકાર અને મિડિયા ચલાવે છે તેવા વિરોધીઓના આક્ષેપ છે તેમને પણ ભાગીને ગુજરાતમાં આવવું પડ્યું તેવા અહેવાલો આવ્યા, અને છતાં ઑક્સિજન પહેલાં મહારાષ્ટ્રને આપ્યો પછી વિજયભાઈ રૂપાણી સ્વયં મેદાનમાં આવ્યા ત્યારે ગુજરાત દેખાયું. એટલે આત્મહત્યાઓ તરીકે દેખાડાતી હત્યા થતી રહેશે અને તમે પણ ધ્યાન રાખજો. કંઈ આડુંઅવળું બોલ્યા તો તમારી આત્મહત્યા થઈ જશે. મહારાષ્ટ્ર સરકારો આવા કેસોમાં હોંશિયાર છે.\nતમારા કેસમાં અગાઉ કોઈએ નામ ન સાંભળ્યું હોય અને ખરેખર અભિનેત્રી કહેવાય કે નહીં તે ખબર નથી, પણ આ મોટામોટા મિડિયા લખે છે એટલે આપણે પણ અભિનેત્રી જ કહીએ, તે ગહના વશિષ્ઠ પકડાઈ હતી. કહેવાય છે કે તેણે એકતા કપૂરની ‘ગંદી બાત’માં કામ કર્યું હતું. પરંતુ હંમેશાં નાના ચોર જ પકડાય છે. સાસ-બહુની સિરિયલો દ્વારા શહેરી સ્ત્રીઓને કાવદાવા શિખવાડી દીધા પછી ‘ડર્ટી પિક્ચર’ દ્વારા ગામડા સુધી ‘ગંદી બાત’ કરનારી એકતા કપૂરને થોડી પકડાય? એના પર તો મોદી સરકારના અને ખાસ તો સ્મૃતિ ઈરાનીના પણ હાથ છે. એમ ને એમ પદ્મ પુરસ્કાર થોડો મળે છે. કેટલી મોટી સમાજ સેવા કરી છે તેણે! તમારે કરવાની જરૂર એ હતી કે આ બધું કરતા પહેલાં મહારાષ્ટ્ર કે મોદી સરકારમાં કોઈ વગદાર પ્રધાન સાથે સારાસારી કરી કોઈ એવૉર્ડ મેળવી લેવાનો હતો. પછી જુઓ, કોઈ હાથ અડાડવાની હિંમત ન કરત. ઉલટાનું સન્ની લિયોની, એકતા કપૂર, રાખી સાવંત આ બધાની જેમ તમને પણ માનભેર જોવાત. તમે જિમમાં જાત તો રાખી સાવંતની જેમ તમને પણ મિડિયા ફૉલો કરત.\nઅને હા, કેટલાક લિબરલોને તો કેટલી મજા પડી ગઈ, નહીં? તમારી જેટલી વાતો થઈ તેમાં દરેકમાં “શિલ્પા શેટ્ટીના પતિ” એવું ચોક્કસ લખાયું-બોલાયું. કેટલો આધુનિક જમાનો છે? આ લોકોને ખબર હોય છે કે કોના કેસમાં કોની ઓળખ આપવાથી તેમનો હેતુ સિદ્ધ થાય. એટલે સ્મૃતિ ઈરાની વિશે લખે તો એક્ટ્રેસ ટર્ન્ડ પૉલિટિશિયન લખે, પણ કોઈના ભૂતકાળના અંદર-‘બાર’ ધંધા વિશે લખવાની હિંમત તો ઠીક, પણ એફિડેવિટમાં લખેલું સાચું નામ પણ બોલવાની હિંમત ન કરે અને જે બોલે તેની સામે ૨૦૦ એફઆઈઆર અને ૧૨ કલાક પૂછપરછ થઈ જાય. પરંતુ એમને શિલ્પા શેટ્ટીનો વિરોધ નથી. એમને વિરોધ શિલ્પા શેટ્ટીના યોગ કરવા સામે છે. હજુ એમનું ચાલશે તો ગમે ત્યાંથી સ્વામી રામદેવને પણ વચ્ચે લઈ આવશે.\nએમને વિજય માલ્યાના સૉફ્ટ પૉર્ન પ્રકારના કેલેન્ડર સામે પણ વાંધો નહોતો. એને તો તેઓ પોતાની ટીવી ચેનલ પર પ્રમૉટ કરતા હતા. ફિલ્મફેર સહિતના પ્રૉગ્રામોમાં સ્ટેજ પર શાહરુખ ખાનો, કરણ જૌહરો, વિદ્યા બાલનો જે પ્રકારની કૉમેડી કરતા હોય છે તેની સામે પણ કોઈ વાંધો નથી હોતો. એઆઈબીમાં દાદીની ઉંમરનાં પ્રખ્યાત અભિનેત્રી ફરીદા જલાલની જે પ્રકારની અભદ્ર શબ્દ પણ ટૂંકો પડે તેવી મજાક કરણ જૌહર, રણવીરસિંહ, અર્જુન કપૂર, તન્મય ભટ્ટ, વગેરે કરે અને તે પણ કરણ જૌહરની માતા હીરુ જૌહરની સામે ત્યારે કોઈને વાંધો હોતો નથી. પોલીસ કોઈ કાર્યવાહી કરતી નથી. ક્યા કૂલ હૈ હમ, મસ્તીઝાદે, મર્ડર, ટીવી પર બાળકો જોઈ શકે તેવા સમયે (એડલ્ટ ફિલ્મો માટે સમય હોય છે) આવે તો કોઈ વાંધો હોતો નથી. ભાબીજી (અંગ્રેજીમાં આવું જ લખે છે) ઘર પર હૈમાં જેવી વાતો થાય છે તેની સામે કોઈ વાંધો હોતો નથી. સાવધાન ઇન્ડિયા જેવા ટીવી પરના ક્રાઇમ શૉમાં ભાભી-દિયર, શિક્ષિકા-વિદ્યાર્થી, સસરા-વહુ વગેરેના સંબંધોની સ્ટૉરી મલાવીમલાવીને બતાવે તો ચાલે. આ તો છિંડે ચડ્યો એ ચોર.\nપણ ચિંતા ન કરતા. શું ખબર, ‘બિગ બૉસ’ની નેક્સ્ટ સિઝનમાં તમને સ્પર્ધક તરીકે ખૂબ મોટી રકમ આપી બોલાવવામાં આવે. એમાં આમ પણ તમારી ફિલ્મને આંટી મારે એવાં દૃશ્યો ભજવવામાં આવે છે. વધુ પૈસા મેળવીને એ શૉમાં જવું હોય તો જેલમાંથી છૂટીને પેલા ઓમ્ જેવા ઠગની જેમ નકલી ભગવાધારી બાબા બની જાજો. એ શૉ કુખ્યાતોને સૉફિસ્ટિકેટેડ કરી સમાજમાં માનભર્યું સ્થાન આપવા માટે તો છે. હજુ દાઉદને કેમ નથી બોલાવ્યો તે જ નવાઈ છે.\nતમે ચિંતા ન કરશો. તમારો મુદ્દો બે-ત્રણ મહિના જ ચાલશે. અહીં માલમલીદા આપી શકે તેના જ કેસ ચગાવાય છે. મારા ધ્યાનમાં એક એવો કેસ છે જેમાં ગરીબ વ્યક્તિ સ્કૂટર પર એક જણાને ઉડાવી દીધો તો ન તેનું મિડિયામાં આવ્યું ન તો પોલીસે કોઈ કાર્યવાહી કરી. પર્વ શાહે પહેલાથી કહ્યું હતું કે કોઈ પોલીસ વેશધારી પીછો કરતો હતો પણ તેની કોઈ વાત માનવા તૈયાર નહોતો. તેનો મિડિયા ટ્રાયલ ચાલી શકે, તેને જામીન પણ ન મળે. પહેલેથી ગુનેગાર માની જ લેવામાં આવે અને ગુનેગાર તો છે જ. માણસને ઉડાવી દે તે કેમ ચાલે? પર્વ ક્યાં સલમાન ખાન છે?\nતમે લિબરલોનો સંપર્ક કરો. તેઓ ગુનેગારને નિર્દોષ સાબિત કરવામાં હોંશિયાર છે. સ્ટેનસ્વામીનો કેસ જોઈ લો. તેમની સામે આરોપો સાબિત નથી થયા એટલે તેની વિરુદ્ધ ન લખી શકાય તેવું ડાબેરીઓ-ખ્રિસ્તી પંથ ગુરુ મારા વડીલ મિત્ર વિક્રમ વકીલ Vickram Vakil અને દિવ્ય ભાસ્કર પર દબાણ લાવ્યા હતા. એ તો સારું થયું કે દિવ્ય ભાસ્કર ઝૂક્યું નહીં. અસીમાનંદ, પ્રજ્ઞા ઠાકુર, નરેન્દ્ર મોદી, અમિત શાહ આ બધા સામે નિર્દોષ છૂટે તે પછી પણ ગુનાના આરોપ સાથે વારંવાર લખી શકાય પરંતુ સ્ટેનસ્વામી સામે લખી ન શકાય.\nતમે ચિંતા ન કરશો. અહીં બૉફૉર્સ, ૧૯૮૪નો શીખ નરસંહાર, કાશ્મીરમાં હિન્દુઓનો નરસંહાર, ટુ-જી, કૉલસા કૌભાંડ, રાજસ્થાન અને હરિયાણાના જમીન કૌભાંડ, આદર્શ સોસાયટી કૌભાંડ, કૉમનવેલ્થ કૌભાંડ, પનામા કૌભાંડ, ટુકડે ટુકડે ગેંગ, આઈએનએક્સ મિડિયા કૌભાંડ, મૌલાના સાદ શરજીલ ઈમામ, મુંબઈનું ટીઆરપી કૌભાંડ, આ બધું ભૂલાઈ જશે. આ બધું તો ચૂંટણીમાં હવા બનાવવા માટે હોય છે. તમારો કેસ પણ ભૂલાઈ જશે. દેશને યાદ રાખવા માટે કેટલું છે? આ જુઓ, આઈસીએમઆરે ફૉર્મમાં ઑક્સિજનની કૉલમ રાખી નહીં, હૉસ્પિટલોએ ભરી નહીં, રાજ્ય સરકારોએ હૉસ્પિટલોને પૂછ્યું નહીં ને કેન્દ્ર સરકારે તેની પર લોકશાહીની હત્યા થાય તે ડરથી રાજ્ય સરકારો સામે પ્રશ્નો ઉઠાવ્યા નહીં! સલમાન ખાનના હિટ ઍન્ડ રન કેસની જેમ ઑક્સિજનના અભાવે કોઈનું મૃત્યુ થયું નહીં. આ તો સારું થયું કે એવું ન કહ્યું કે કોરોનાથી કોઈનું મૃત્યુ થયું નથી.\nશિલ્પા શેટ્ટીને એમ કહેવાની જરૂર હતી કે મારી ‘હંગામા’ ફિલ્મ આવવાની હતી તેને ફ્લૉપ બનાવવા આ કૌભાંડ બહાર પડાયું છે. આપ ક્રૉનૉલૉજી સમજિયે. કૉંગ્રેસ, સન્ની લિયોન અને એકતા કપૂરમાંથી ભાજપે અને રાજ કુન્દ્રા બંનેએ શીખવાની જરૂર છે. કર્યું તો કર્યું, એમાં શું ખોટું કર્યું? રાષ્ટ્રીય હિતમાં કર્યું છે. જાસૂસી રાષ્ટ્રીય હિતમાં કરી. સન્નીએ પૉર્ન ફિલ્મો અને એકતા કપૂરની ગંદી બાત વૂમેન ડિઝાયર એબાઉટ સેક્સ્યુઆલિટીના હિતમાં છે તેમ તમે પણ કહી શકો કે મારી ફિલ્મો તો કોરોના, રમખાણો, આર્થિક મંદી, મોંઘવારી, વિરોધીઓને દેશદ્રોહમાં ખપાવવા, અર્બન નક્સલિઝમ, ખાલિસ્તાન સમર્થકો, ટુકડે ટુકડે ગેંગ, જાસૂસી, કૉંગ્રેસમાં આંતરકલહ, કેજરીવાલ દ્વારા ઑક્સિજન વધુ માગી બીજાં રાજ્યોને ઑક્સિજન ઓછો આપી મૃત્યુ નિપજાવવા, સૉરી ઑક્સિજનના અભાવે તો ક્યાં મૃત્યુ થયું જ છે! આ બધી અનેક સામાજિક ચિંતાઓમાંથી મુક્ત કરાવવા મેં બનાવી છે.\nઅને તમે જુઓ કે ફેબ્રુઆરીમાં તમારો કેસ બહાર આવી ગયો, તો પણ ચાર મહિના સુધી આપણા એક્ટિવ ન્યાયતંત્રએ કોઈ સુઓ મૉટો નોંધ ન લીધી કે કોઈ પીઆઈએલ ન થઈ. જો ગુજરાત સરકારે, મધ્ય પ્રદેશ સરકારે કે ઉત્તર પ્રદેશ સરકારે ચાર મહિના સુધી તમારી સામે કાર્યવાહી ન કરી હોત તો આ સાહેબોની ઍક્ટિવનેસ જોવા મળત. પીઆઈએલ કરનારા પણ જાણે છે કે જાહેર હિત તો તમારી ફિલ્મોમાં જ રહેલું છે. એટલે એની સામે કોઈ પીઆઈએલ ન કરાય. અને સુઓ મૉટો નોંધ પણ ન લેવાય કારણકે શું જોવું અને શું ન જોવું જેમ પ્રાઇવસીનો અધિકાર છે તેમ શું દેખાડવું અને શું ન દેખાડવું તે પણ કલા સ્વાતંત્ર્ય અને અભિવ્યક્તિનો અધિકાર જ છે. પહેલાં ફિલ્મોવાળા કહેતા કે એમટીવીમાં કેવું દેખાડે છે તો અમે દેખાડીએ તેમાં શું વાંધો છે. હવે કહે છે કે ઇન્ટરનેટ પર વેબસીરિઝમાં બધું આવે જ છે. એમ તમે પણ કહી શકો કે મહેશ ભટ્ટની ઈમરાન હાશ્મીવાળી ફિલ્મો લોકો જોતા જ હતા ને. એકતા કપૂરની વેબસીરિઝો, નવાઝુદ્દીન સિદ્દિકી, મિર્ઝાપુર વગેરે વેબસીરિઝોમાં પણ બધું બતાવાય જ છે ને.\nથોડા વખત પહેલાં કર્ણાટક અને ગુજરાતમાં ધારાસભ્યો પૉર્ન જોતા વિધાનસભામાં પકડાયેલા. એમ તો રાજકીય પક્ષોના ગ્રૂપમાં પણ આવી ફિલ્મોના વિડિયો શૅર કરાતા હોય છે. ઘણા મિડિયા હાઉસની વેબસાઇટ પોતે જ આ સુવિધા પૂરી પાડે છે. તેની પર મૂકાતા ગેલેરી/પિક્ચર/વિડિયો સેક્શનને જુઓ અને તે જોતાં કોઈ વ્યક્તિનો પાપારાઝી ફૉટો પાડી લે તો એમ જ લાગે, જાણે પૉર્ન જુએ છે. પણ એ તો અખબારી અને ઇલેક્ટ્રૉનિક મિડિયા સ્વાતંત્ર્ય છે.\nઆ દેશનું તંત્ર બહુ સહિષ્ણુ છે. શાહરુખ ખાનો અને આમિર ખાનો ભલે તેને અસહિષ્ણુ કહેતા. કેટલાક મુસ્લિમો ભલે ડર દેખાડતા, પણ ‘હેટ સ્ટૉરી’ કરનારી ઝરીન ખાનો, કેટરિના કૈફ, પાકિસ્તાનની આફ્રીન ખાનો વગેરે સામે કોઈ ફતવા બહાર નથી પડતા, એ તો ટેનિસ સ્ટાર સાનિયા મિર્ઝા, ઝાયરા વાસીમ, કાશ્મીરના એકલા સ્ત્રીઓના જ બનેલા બેન્ડ સામે જ બહાર પડે છે. પણ આ દેશ ગુનાઓ કરનારા પ્રત્યે બહુ જ સહિષ્ણુ છે. તમારી સામે પણ તંત્ર સહિષ્ણુ જ રહેશે.\nતમારે કરવાની જરૂર એ હતી કે તમારે બીજો પંથ અંગીકાર કરી લેવાનો હતો. તો તમારી સામે કોઈ નામ ન લેત અને લેત તો તમે કહી શકત કે પંથ વિશેષના હોવાથી તમને ફસાવાય છે. કાં તો તમારે વિદેશ જઈ ત્યાંના મિડિયામાં સ્ટેટમેન્ટ આપી દેવાની જરૂર હતી. પછી જુઓ, વિદેશી મિડિયા કેવું તમારા પ્રત્યે સહાનુભૂતિ ઊભી કરત. અને એને ટાંકીને અહીંનું સેક્યુલર મિડિયા તમને માથા પર બેસાડત.\nકંઈ વાંધો નહીં. કોઈ ચિંતા ન કરતા. જેલમાં જઈને ઘણા વડા પ્રધાન પણ થયેલા છે. શું ખબર, તમારી પણ કોઈ લોટરી નીકળી આવે. પણ તેના માટે કોઈ લિબરલ ગુરુ હોવો જરૂરી છે.\nAIBanurag kashyapBiopicekta kapoorGandi Baatimran hashmiKaran Joharmahesh bhattpoonam pandeyraj kundrasanjay duttSherlyn ChopraShilpa Shettyswara bhaskarઅનુરાગ કશ્યપઈમરાન હાશ્મીએઆઈબીએકતા કપૂરકરણ જૌહરગંદી બાતપૂનમ પાંડેબાયોપિકમહેશ ભટ્ટરાજ કુંદ્રાશિલ્પા શેટ્ટીશેરલીન ચોપરાસંજય દત્તસ્વરા ભાસ્કર


જયારે સાનિયા મિર્ઝાને કારણે મોટી હસ્તી ભોજપુરી સ્ટારને ખાવી પડી હતી જેલની હવા, જાણી લો કારણ - Chel Chabilo Gujrati\nભારતીય ટેનિસ ખેલાડી સાનિયા મિર્ઝાએ બુધવારે જાહેરાત કરી કે ઓસ્ટ્રેલિયન ઓપનમાં મહિલા ડબલ્સમાં પ્રથમ રાઉન્ડમાં હાર્યા બાદ 2022 WTA પ્રવાસ પર તેની અંતિમ સિઝન હશે. 35 વર્ષીય મિર્ઝા અને તેની યુક્રેનિયન જોડીદાર નાદિયા કિચેનોક 12મી ક્રમાંકિત કાજા જુવાન અને તમરા ઝિદાનસેકની બિનક્રમાંકિત સ્લોવેનિયન જોડી સામે એક કલાક અને 36 મિનિટમાં 4-6, 6-7થી હાર્યા હતા. તે પોતાની રમતની સાથે સાથે વિવાદોને કારણે પણ ઘણી ચર્ચામાં રહી છે.ભોજપુરી સ્ટાર સિંગર ખેસારી લાલ યાદવનું ગીત ‘ટેનિસ વાલી સાનિયા દુલ્હા ખોજલી પાકિસ્તાની’. તેઓને તે ગમ્યું નહીં. આ ગીતના કારણે ખેસારીને જેલમાં જવું પડ્યું હતું.\nસાનિયાએ પાકિસ્તાની ક્રિકેટર શોએબ મલિક સાથે લગ્ન કર્યા હતા. જે બાદ ભોજપુરીના સ્ટાર સિંગર ખેસારી લાલ યાદવનું ગીત ‘ટેનિસ વાલી સાનિયા દુલ્હા ખોજલી પાકિસ્તાની’ રિલીઝ કરવામાં આવ્યું હતું. જે બાદ તેની સામે ફરિયાદ દાખલ કરવામાં આવી હતી. આ કેસના કારણે ખેસારી લાલને ત્રણ દિવસ જેલમાં રહેવું પડ્યું હતું.\nભોજપુરી અભિનેતા ખેસારી લાલ યાદવ અને સાનિયા મિર્ઝા વચ્ચેનો વિવાદ ઘણો જૂનો છે. ખેસારી લાલને ક્યાં ખબર હતી કે સાનિયાના લગ્ન વિશેનું ગીત ‘ટેનિસ વાલી સાનિયા દુલ્હા ખોજાલી પાકિસ્તાની’ તેના માટે સમસ્યા બની જશે. સાનિયાને તેના પર બનેલું આ ભોજપુરી ગીત પસંદ ન આવ્યું અને તેણે ફરિયાદ નોંધાવી. તે સમયે અભિનેતાએ ગાયકીના ક્ષેત્રમાં પણ પગ મૂક્યો હતો. આ ગીતે ખેસારીને પ્રખ્યાત કર્યો. બંનેના વિવાદની ખૂબ ચર્ચા થઈ હતી. આ માટે ખેસારીને3દિવસ જેલની હવા ખાવી પડી હતી.\nમીડિયા રિપોર્ટ્સ અનુસાર, એવું કહેવાય છે કે સાનિયાએ આ માટે ખેસારી વિરુદ્ધ માનહાનિનો કેસ કર્યો હતો. જોકે, આ કેસ પછી ખેસારી અને સાનિયા ટીવી શો ‘યારોં કી બારાત’માં સાથે મસ્તી કરતા જોવા મળ્યા હતા. અહીં તેણે સ્વીકાર્યું કે તે ભોજપુરી દર્શકોમાં ખૂબ જ પ્રખ્યાત છે અને બાદમાં તે ‘સાનિયા દુલ્હા ખોજલી પાકિસ્તાની’ ગીત પર જોરદાર ડાન્સ કરતી જોવા મળી હતી. તેનો આ વીડિયો પણ ઘણો વાયરલ થયો હતો.\nસાનિયા મિર્ઝાના કરિયરની વાત કરીએ તો તેણે 2003માં પ્રોફેશનલ લાઈફની શરૂઆત કરી હતી. તે સતત 19 વર્ષથી ટેનિસ રમી રહી છે. તે ડબલ્સમાં નંબર-1 રહી છે. પીઠની ઈજાને કારણે તેણે સિંગલ્સ રમવાનું છોડી દીધું હતું. સિંગલ્સમાં ટોપ 100માં પહોંચનારી તે એકમાત્ર ભારતીય મહિલા ખેલાડી છે. 2010 બાદ સાનિયાએ પાકિસ્તાની ક્રિકેટર શોએબ મલિક સાથે લગ્ન કર્યા ત્યારે વધુ ચર્ચામાં આવી હતી. આ પછી, 2018માં, તેણે એક પુત્રને જન્મ આપ્યો અને ટેનિસ કોર્ટથી દૂરી બનાવી. તેના પુત્રના જન્મના બે વર્ષ પછી, તે ફરીથી કોર્ટમાં પાછો ફરી.\nબોરસદના પ્રખ્યાત ખમણના વેપારીના પત્નીની બાથરૂમમાં મળી લાશ, શંકાસ્પદ મોતને લઇને પરિજનોએ જતાવી હત્યાની આશંકા


ભારતમાં કોરોનાની બીજી લહેર હવે ઉત્તર પૂર્વના રાજ્યમાં વર્તાય રહી છે. કોરોના કાળમાં દેશની જનતા વચ્ચેથી ગાયબ થઈ ગયેલા નેતાઓની નોંધ આ વખતે લેવાઈ છે. કોરોનાથી પીડિત લોકોને જયારે દવા, ઈન્જેકશન અને ઓક્સિજનની આવશ્યકતા હતી ત્યારે જ દેશમાંથી નેતાઓ ગાયબ હોય અને સરકારનું અસ્તિત્વ જ ન હોય તેવી અનુભૂતિ લોકોએ કરી હતી. તેથી દેશના નાગરિકોમાં હવે સરકાર અને રાજકીય નેતાઓ સામે ભારોભાર રોષ છે. હાલમાં ઉત્તરાખંડના ઝબરેડામાં ભાજપી ધારાસભ્ય દેશરાજ કર્ણવાલ એક ગામમાં જનતાના રોષનો ભોગ બન્યા હતા. ધારાસભ્ય દેશરાજ કર્ણવાલ હાલ ઝબરેડા ગામના પ્રાથમિક સ્વાસ્થ્ય કેન્દ્રની મુલાકાતે પહોંચ્યા હતા. આ સમયે તેમને જોતા જ ગામજનોનું ટોળું ભેગુ થઈ ગયું હતુ અને લોકોએ તેમનો ઘેરાવ કર્યો હતો. જે બાદ લોકોએ આ ધારાસભ્યનો ઉધડો લેવાનું શરુ કરી દીધું હતુ. આ અંગેનો એક વીડિયો પણ ઉત્તરાખંડ વિસ્તારમાં જોરશોરથી વાયરલ થઈ રહ્યો છે.\nવીડિયોમાં પણ ભાજપા ધારાસભ્ય દેશરાજ કર્ણવાલ ઝબરેડા ગામ સ્થિત પ્રાથમિક સ્વાસ્થ્ય કેન્દ્રનું નિરીક્ષણ કરવા પહોંચ્યા, તે સમયે ગામની ઉપેક્ષા બદલ ગામજનોએ તેને સવાલો કર્યાનું જોઈ શકાય છે. ગામજનોએ આ ધારાસભ્યને કહ્યું હતુ કે, આવનારી વિધાનસભા ચૂંટણીમાં ગામમાં આવતા નહીં. દેશરાજ કર્ણવાલને એક ગ્રામીણી તો ત્યાં સુધી કહી દીધું કે, અમે તમારા પદનું સન્માન કરીએ છીએ. જેથી અમે તમને છોડી રહ્યા છે, જો તમે ચૂંટણી સમયે વોટ માગવા આવ્યા તો ગેલેરીમાં તમારા માટે લાઠી તૈયાર રાખી છે. આ સમયે ગામજનોએ ભાજપના ધારાસભ્યને ગામમાંથી ચાલ્યા જવાની ચીમકી પણ આપી દીધી હતી.\nધારાસભ્યએ ગુસ્સામાં આવેલા ગ્રામીણોને શાંત કરવા પ્રયાસ કર્યો હતો. પરંતુ ગ્રામજનોનો રોષ થાળે પડ્યો ન હતો. ગ્રામજનોનું કહેવું છે કે, ધારાસભ્યની પાસે જનતાની વચ્ચે જઇ તેમની સમસ્યા સાંભળવા અને તેના પ્રશ્નોના ઉકેલ માટે કોઇ સમય નથી. તેથી ઝબરેડા વિધાનસભાની જનતામાં ભાજપા ધારાસભ્ય પ્રત્યે રોષ છે. ધારાસભ્ય બન્યા પછી દેશરાજ કર્ણવાલે ગામમાં કોઇ કામ કર્યું નથી. કોરોનાકાળમાં પણ ગામમાં સ્વાસ્થ્ય કેન્દ્ર પર પણ ખાસ સુવિધા ઉભી કરાઈ નથી. ડૉક્ટર સુદ્ધા અહીં આવતા નથી. આ ઉપરાંત નાળું ન હોવાને કારણે રસ્તાઓ પર ગંદુ પાણી ભરાઇ જાય છે. ભાજપા નેતા કોરોના મહામારીને લઇ લોકોને જાગૃતતા માટે ફરી રહ્યા હતા. તે સમયે આ ઘટના ઘટી હતી.


ભારત સહિત 17 દેશ ગંભીર જળસંકટનો કરી રહ્યા છે સામનો | Nearly 25% of The World's Population FacesaWater Crisis\nNearly 25% of The World's Population FacesaWater Crisis\nસંકટ / ભારત સહિત 17 દેશ ગંભીર જળસંકટનો કરી રહ્યા છે સામનો\nTeam VTV 05:33 PM, 08 Aug 19\nભારત સહિત દુનિયાના 17 દેશ ગંભીર જળસંકટનો સામનો કરી રહ્યા છે. જો આ સમસ્યા પર ધ્યાન ન અપાય તો ખુબ જ જલ્દી આ દેશોમાં પાણીની એક બુંદ પણ નહી બચે. ઘ વર્લ્ડ રિસોર્સ ઇન્સ્ટીટ્યુટે પોતાના એક રિપોર્ટમાં આ ખતરાની ચેતવણી આપી છે.\nડબલ્યુઆરઆઇએ પાણીની કમી, પુર અને દુષ્કાળના ખતરાના આધારે 189 દેશો આને તેના પ્રાંતોને પોતાની યાદીમાં અલગ અલગ સ્થાન પર રાખ્યા છે. ભારત માટે આ મોર્ચા પર મોટો પડકાર છે કેમકે તેની વસ્તી જળસંકટનો સામનો કરી રહેલા અન્ય 16 દેશ કરતા ત્રણ ગણી વધુ છે.\nરિપોર્ટમા જળસંકટની ઓળખ માટે 13 સંકેતોનો ઉપયોગ કરાયો છે. તેમાં ભુજળ ભંડાર અને તેમા આવી રહેલી કમી સામેલ છે. રિપોર્ટ અનુસાર ઉત્તર ભારતમાં ભુ-ઝળસ્તરની કમી ગંભીર સંકટ છે. ભારતના જળસંસાધન મંત્રાલયના પુર્વ સચિવ અને ડબલ્યુઆરઆઇ ઇંડિયાના સભ્ય શશિ શેખરે કહ્યુ કે હાલમાં ચેન્નાઇની જળસંકટે સમગ્ર વિશ્વનું ધ્યાન ખેંચ્યુ હતુ.\nઆ ઉપરાંત ભારતના અન્ય ભાગમાં પણ પાણીની કમીની સમસ્યા સતત વધી રહી છે. તેમણે એમ પણ કહ્યુ કે ભારત વર્ષા જળ, ભુજળ અને નદિયોમાં રહેલા જળના આંકડાના આધારે સટીક રણનીતિ બનાવીને જળસંકટ સામે લડી શકે છે.\nઆ ઉપરાંત ભારતના અન્ય ભાગમાં પણ પાણીની કમીની સમસ્યા સતત વધી રહી છે. તેમણે એમ પણ કહ્યુ કે ભારત વર્ષા જળ, ભુજળ અને નદીઓમાં રહેલા જળના આંકડાઓના આધારે સ્પષ્ટ રણનીતિ બનાવીને જળસંકટનો સામનો કરી શકે છે.\nરિપોર્ટ મુજબ જળસંકટ સામે લડી રહેલા 17 દેશોમાંથી 12 દેશ પશ્વિમ એશિયા અને ઉત્તર આફ્રિકાના છે. જળવાયુ પરિવર્તનના કારણે વધી રહેલા જળ સંકટને ગંભીર ખતરો ગણાવાયો છે.\nડબલ્યુઆરઆઇના અધ્યક્ષ એન્ડ્ર્યુ સ્ટીરે કહ્યુ કે પાણીની કમી હોવી સૌથી મોટુ સંકટ છે. જેના વિશે આજે કોઇ પણ વાત કરી રહ્યુ નથી. તેમણે કહ્યુ કે આજે જળસંકટના કારણે નાણાકીય અસ્થિરતા પણ ઉદભવી રહી છે. નવી પેઢીના લોકો આ સમસ્યાનું સમાધાન શોધી રહ્યા છે, જે પુરતુ નથી. જો આપણે ઠોસ પગલા ન ભર્યા તો માનવ જાતિને મોંઘુ પડી શકે છે.\nworld Population જળસંકટ water crisis પાણી


ઘરવાળાઓએ સંબંધ ના રાખતા કિન્નર દંપતીએ ભીખ માંગી, હવે વૃદ્ધ દંપતી બન્યા સહારો | Kinnar couple Lived In The Slum, Begged; Old Man Help - Divya Bhaskar\nKinnar Couple Lived In The Slum, Begged; Old Man Help\nવૃદ્ધ દંપતીએ 'ટ્રાન્સજેન્ડર કપલ'ને લીધું દત્તક:ઘરવાળાઓએ સંબંધ ના રાખતા કિન્નર દંપતીએ ભીખ માંગી, હવે વૃદ્ધ દંપતી બન્યા સહારો\nકિન્નરોને આપણા સમાજમાં અલગ જ નજરથી જોવામાં આવે છે. પરંતુ હાલમાં જ સમાજમાં એક દાખલો બેસે તેવી ઘટના સામે આવી છે. ચંડીગઢમાં રહેતા વૃદ્ધ દંપતીએ ટ્રાન્સજેન્ડર (કિન્નર) કપલને દત્તક લીધું છે. આ કિન્નર દંપતીને ઘરના લોકોએ અને સમાજના લોકોએ અપનાવવાનો ઇન્કાર કર્યો હતો. પરંતુ હવે આ દંપતી વૃદ્ધ દંપતી સાથે પરિવારની જેમ રહે છે. સમગ્ર વાત કરવામાં આવે તો 93 વર્ષના શમશેર કૌર ચહલ અને 95 વર્ષના એડવોકેટ દરબારસિંહ ચહલે કિન્નર દંપતીને ઘર અને પરિવાર આપ્યું છે. લોકો આ વૃદ્ધ દંપતીના આ પગલાંની પ્રશંસા કરી રહ્યા છે.\nવૃદ્ધ દંપતીએ ટ્રાન્સજેન્ડર કપલને નવો પરિવાર આપ્યો છે. બધા હવે સાથે રહે છે.\nપરિવારજનોએ અપનાવાનો કર્યો ઇન્કાર તો વૃદ્ધ દંપતી બન્યા સહારો\nધનંજય ચૌહાણ અને રુદ્ર પ્રતાપસિંહ એક કિન્નર દંપતી છે. બંનેએ તેના સંબંધને જગજાહેર કર્યા ત્યારથી તેમના પરિવારના સભ્યો તેમનાથી દૂર રહેવા લાગ્યા હતા. બંનેના પરિવારજનોને બદનામીનો ડર લાગી રહ્યો હતો.\nમિતાલીમાંથી રુદ્ર બનેલા ટ્રાન્સમેન બનેલા રુદ્ર પ્રતાપ સિંહ તેના પરિવાર સાથે લખનૌમાં રહેતો હતો. પરંતુ જ્યારે તેણે એક પુરુષ તરીકે પોતાની ઓળખ જાહેર કરી ત્યારે તેના ભાઈએ તેનો વિરોધ કર્યો હતો. જેના કારણે રુદ્ર (અગાઉની મિતાલી) ડિપ્રેશનનો શિકાર બની હતી. આખરે તેણે પોતાનું ઘર છોડવાનું નક્કી કર્યું હતું. રૂદ્ર હાલમાં એક મલ્ટીનેશનલ કંપનીમાં કામ કરે છે.\nટ્રાન્સવુમન ધનંજય ચૌહાણ પંજાબ યુનિવર્સિટીની પ્રથમ ટ્રાન્સજેન્ડર ગ્રેજ્યુએટ છે. તેણે ટ્રાન્સમેન રુદ્રને જીવન સાથી બનાવ્યો છે.\nધનંજય ચૌહાણ હતા પંજાબ યુનિવર્સિટીનો પહેલા ટ્રાન્સજેન્ડર વિધાર્થી\nટ્રાન્સવુમન ધનંજય ચૌહાણ 2020 માં ત્યારે ચર્ચામાં આવી જ્યારે તે પંજાબ યુનિવર્સિટીની પ્રથમ ટ્રાન્સજેન્ડર વિદ્યાર્થી બની હતી. તે LGBTQ+ સમુદાયના અધિકારો વિશે ખૂબ જ અવાજ ઉઠાવ્યો હતો. ધનંજયે પણ પોતાની સ્ત્રી તરીકેની ઓળખ કર્યા બાદ ઘર છોડવું પડ્યું હતું.\nઆ બાદ ધનંજય અને રુદ્ર બંને એકબીજાની નજીક આવ્યા હતા અને બંનેએ આખી જિંદગી સાથે વીતાવાનું નક્કી કર્યું હતું. પરંતુ સમસ્યા એ હતી કે, બંને પૈકી એક પણ પાસે પરિવાર ના હતો. પરંતુ દરબાર સિંહ અને શમશેર કૌરને તેની આ ઉણપને પુરી કરી દીધી હતી. કિન્નર દંપતી ધનંજય અને રુદ્ર પાસે હાલ એક એવો પરિવાર જે તેના સંબંધની કદર કરે છે.\nઝુપડપટ્ટીમાં રહી ભીખ મંગીને કરતા હતા નિર્વાહ\nધનંજય અને રુદ્રને પરિવારજનોએ ના અપનાવતા બંને ઝુપડપટ્ટીમાં રહેતા હતા. ઘણીવાર તેઓ તેના નિર્વાહ માટે ભીખ પણ માંગી લેતા હતા. આ વચ્ચે ધનંજયની મુલાકાત વૃદ્ધ દંપતીની દીકરી સ સમાયરા કૌર સાથે થઇ હતી. બંને સાથે જ કથ્થક શીખતાં હતા. સમાયરાએ આ વાત તેની બહેન અને માતા-પિતાને જણાવી હતી. આ બાદ આ કિન્નર દંપતીને ઘર અને પરિવાર આપવાનો નિર્ણય કર્યો હતો.\nએકલા રહેતા દરબારસિંહ અને શમશેર કૌર આ માટે તરત જ તૈયાર થઇ ગયા હતા. હવે આ દંપતી તેના નવા માતા-પિતા સાથે તેના જ ઘરમાં રહે છે. મીડિયા સાથેની વાતચીત દરમિયાન શમશેર કૌરે જણાવ્યું હતું કે, આટલા મોટા ઘરમાં અમે એકલા જ રહેતા હતા. હવે આ બાળકો અમારું ધ્યાન રાખી રહ્યા છે. જેના કારણે અમારું એકલાપણુ પણ દૂર થઇ ગયું છે.\nવર્લ્ડ લીવર ડે: જંક ફૂડના કારણે અમેરિકામાં દર4પૈકી 1 વ્યક્તિને છે ફેટી લીવરની સમસ્યા, જાણો શું છે જોખમ\nઉનાળામાં ત્વચાનું રાખો ધ્યાન: તડકાથી બચવા સનસ્ક્રીનનો ઉપયોગ ક્યારે અને કેટલો કરવો જોઈએ, આવો જાણીએ\nબ્યુટી ટિપ્સ: આલિયા ભટ્ટ જેવા દેખાવવું હોય તો લગાવવો ઘરગથ્થુ ફેસપેક છે, નહીં પડે બ્રાઇડલ મેકઅપની જરૂરિયાત\nસ્કિન ટિપ્સ: ઉનાળામાં પીઠ અને હાથ પર ખીલ અને ફોલ્લીઓ જોવા મળે તો આ રીતે કરી શકો છો ઈલાજ


સંરક્ષણ (conservation) વન્યજીવ – Gujarati Vishwakosh – ગુજરાતી વિશ્વકોશ\nસંરક્ષણ (conservation) વન્યજીવ\n૨૨.૨૫ : સંયોજન-પથ (Assembly line)થી સંલક્ષણ (syndrome)\nસંરક્ષણ (conservation) વન્યજીવ : જનીનિક વિભિન્નતાઓ (variations), જાતિ (species) અને વસ્તીની વિવિધતાઓ, તેમજ જાતિ અને નિવસનતંત્રમાં થતી પ્રક્રિયાઓ વચ્ચેની આંતરક્રિયાઓનું સંરક્ષણ. નિવસનતંત્રમાં થતી પ્રક્રિયાઓમાં આબોહવા અને જલનિકાસ(drainage)ની અસરો જેવા જીવનને આધાર આપતા નિવસનતંત્રના ગુણધર્મોનો સમાવેશ થાય છે.\nજૈવ વિવિધતા(biodiversity)ના સંરક્ષણના હેતુઓ આ પ્રમાણે છે :\n(1) નિવસનતંત્રના જૈવ અને અજૈવ ઘટકો વચ્ચેના પરિસ્થિતિવિદ્યાકીય (ecological) સંતુલનની જાળવણી.\n(2) વૈશ્ર્વિક સ્તરે વિવિધ જાતિઓના કુલ જનીનિક સ્રોતોનું (Genetic pool) પરિરક્ષણ (preservation).\n(3) હયાત પ્રાણી અને વનસ્પતિ જાતિઓના ઇષ્ટતમ લાભોનું રક્ષણ.\nઉપર્યુક્ત હેતુઓ પૂર્ણ કરવા માટે સૂચવવામાં આવેલાં મહત્ત્વનાં પગલાં આ પ્રમાણે છે :\n(i) શહેરની અને અન્ય વિકાસકીય પ્રવૃત્તિઓના કાળજીપૂર્વકના આયોજન દ્વારા આવાસ(habitat)-વિનાશને ટાળવામાં આવે છે.\n(ii) ભયગ્રસ્ત (endangered), નિર્બળ (vulnerable) કે દુર્લભ (rare) કક્ષામાં આવતી જાતિઓના સંરક્ષણ માટે ખાસ ધ્યાન આપવું જોઈએ.\n(iii) ધરતી પરના પાકો, ચારાની વનસ્પતિઓ અને પાલતુ પ્રાણીઓના વન્ય સંબંધીઓનું રક્ષણ કરવું જોઈએ, જેથી વૈશ્ર્વિક અને રાષ્ટ્રીય કક્ષાએ પ્રજનન દરમિયાન ઇચ્છિત લક્ષણોનો પ્રવેશ કરાવી શકાય.\n(iv) વિશિષ્ટ જૈવ વિવિધતાના પરિરક્ષણ માટે રાષ્ટ્રીય કક્ષાએ નૈસર્ગિક આવાસો ઓળખવા માટેના પ્રયત્નો થવા જોઈએ.\n(v) નૈસર્ગિક આવાસો અને માનવસર્જિત આવાસોને રક્ષણ આપવા ભૂમિ અને જલ-ઉપયોજન(water utilization)નું યોગ્ય આયોજન થવું જોઈએ.\n(vi) બે દેશો વચ્ચે થતા જાતિપ્રવેશ બાબતે જાતિની જરૂરિયાતના સંદર્ભે દ્વિપાર્શ્ર્વીય (bilateral) કરાર કરી તેનું જરૂરી માળખું રચવું જોઈએ.\n(vii) ભયગ્રસ્ત કે નિર્બળ જાતિઓ ધરાવતા નિવસનતંત્રમાં તેમના રક્ષણ માટે અગ્રિમતા આપવી જોઈએ. આવી જાતિઓનો ઉપયોગ એવી રીતે થવો જોઈએ કે જેથી નિવસનતંત્રનું સંતુલન ખોરવાય નહિ.\n(viii) આંતરરાષ્ટ્રીય સંરક્ષણ-કાર્યક્રમોને ધ્યાનમાં લઈ જનીનિક વિભિન્નતાઓને સલામત રાખવી જોઈએ; દા.ત., ‘UNESCO’-(United Nations Education, Scientific and Culture Organization)ની MAB (Man and Bio-sphere programme) પરિયોજના, અને IUCN (International Union for Conservation of Nature and Natural Resources) દ્વારા પ્રસ્તાવિત રાષ્ટ્રીય ઉદ્યાનો અને આરક્ષિત વિસ્તારોનું આયોજન.\n(ix) દેશ, સમાજ કે ઉદ્યોગ દ્વારા ઉપયોગમાં લેવાતી જાતિનું અસ્તિત્વ ટકાવવા વૈકલ્પિક ઉપાયો યોજવા જોઈએ.\n(x) બંદી-અવસ્થામાં રહેલી ભયગ્રસ્ત જાતિઓના પ્રજનન કાર્યક્રમોનો પ્રારંભ કરવો જોઈએ.\n(xi) પરભક્ષી (predator) અને કીટનિયંત્રણના પ્રબંધના કાર્યક્રમો એવી રીતે યોજવા જોઈએ, જેથી અ-લક્ષ્ય (non-target) જાતિઓનો અમર્યાદ વિનાશ થતો અટકે.\n(xii) જૈવ વિવિધતાઓનું મૂલ્ય અને તેમના વિલોપન(extinction) માટે જવાબદાર પરિબળોથી પ્રજાને પરિચિત કરવી જોઈએ.\n(xiii) જૈવ વિવિધતાઓના બિનજરૂરી અને દુર્વ્યયી વિનાશને અટકાવવા કાયદાઓનું કડક પાલન કરવું જોઈએ.\nકોઈ પણ સંરક્ષણના વ્યૂહને સફળ બનાવવા નીચે પ્રમાણેના પ્રબંધાત્મક ઉપાયો કરવામાં આવે છે :\n(i) જાતિના નિયંત્રિત ઉપયોગ દ્વારા નૈસર્ગિક આવાસોનું રક્ષણ કરવામાં આવે છે.\n(ii) રાષ્ટ્રીય ઉદ્યાનો, અભયારણ્યો (sanctuaries), આરક્ષિત ક્રીડાંગણો (game reserves), વનસ્પતિ-ઉદ્યાનો, વૃક્ષવાટિકાઓ (arboreta) વગેરેમાં સજીવની જાતિઓને ઉછેરી શકાય તેટલી સંખ્યા જાળવવામાં આવે છે.\n(iii) પ્રાણી-ઉદ્યાનો(zoological parks)માં સૌથી ભયગ્રસ્ત જાતિઓનું પ્રજનન દ્વારા અસ્તિત્વ જાળવવામાં આવે છે.\n(iv) દેશમાં આરક્ષિત વનસ્પતિ-સમૂહો અને આરક્ષિત નિવસનતંત્ર વિકસાવવામાં આવે છે.\n(v) સંકલિત ધારાકીય જોગવાઈઓ દ્વારા રક્ષણ આપવામાં આવે છે.\n(vi) હયાત અભયારણ્યોની સુધારણા કરવામાં આવે છે.\n(vii) અભયારણ્યોની ફરતે બફર-પટ્ટા-(buffer belts)નું નિર્માણ કરવામાં આવે છે.\n(viii) દુર્લભ પ્રાણીઓ અને મહત્ત્વની વનસ્પતિજાતિઓની નિકાસ પર કડક નિયંત્રણ લાદવામાં આવે છે.\n(ix) વસ્તીના કદમાં વધારો થાય તે માટે વૈજ્ઞાનિક પદ્ધતિઓનો ઉપયોગ કરવામાં આવે છે.\n(x) જૈવ વિવિધતાઓનું સંરક્ષણ અને તેનાથી સમાજને થતા લાભ વિશેનો અભ્યાસક્રમ શાળા અને કૉલેજ/યુનિવર્સિટીમાં દાખલ કરવામાં આવે છે.\nજૈવ વિવિધતાઓની કુદરતી વસ્તી સફળતાપૂર્વક જાળવવા ખોરાકની પદ્ધતિઓ, પ્રજનન, આવાસની આવશ્યકતાઓ, વસ્તીના કદમાં થતા ફેરફારો અને અન્ય જાતિઓ સાથેના સંબંધોની પરિસ્થિતિવિદ્યાકીય માહિતી એકત્રિત કરવી જોઈએ.\nરિયો શિખર પરિષદ(1992)માં 160 જેટલા દેશોના અધ્યક્ષો દ્વારા વિશ્વની નીચે મુજબની સૌથી અગ્રિમ સમસ્યાઓની ચર્ચા થઈ હતી :\n– વાતાવરણનું સંરક્ષણ\n– ભૂમિસંપદાઓનું સંરક્ષણ\n– જૈવ વિવિધતાઓનું સંરક્ષણ\n– મીઠા પાણીની સંપદાઓનું સંરક્ષણ\n– દરિયાઈ જીવોનું સંરક્ષણ\n– MIC (મિથાઇલ આઇસોસાઇનેટ) જેવા વિષાળુ રસાયણોની વિનાશકતાનું નિયંત્રણ કરવા સલામત પર્યાવરણીય પ્રબંધ.\nભારતમાં વન્યજીવ(wild life)નું સંરક્ષણ : ભારતમાં વન્યજીવના સંરક્ષણ માટે નીચેનાં પગલાં લેવામાં આવ્યાં છે : (1) BNHS (Bombay Natural History Society, 1883)ની સ્થાપના; (2) WWF – India (World Wildlife Fund, 1969)ની સ્થાપના; (3) TRAFFIC – India (Trade Record Analysis of Flora and Fauna in Commerce)ની સ્થાપના; (4) વિવિધ વન્ય જીવોના સંરક્ષણ માટેની કાયદાકીય જોગવાઈઓ; (5) UNESCOના MABનું એક રાષ્ટ્રીય ઘટક તરીકે નવપ્રસ્થાન (1971); (6) CITES (Convention on International Trade in Endangered Species of Wild fauna and flora(1976)ના સભ્ય; (7) હંગલ (1970), સિંહ (1972), વાઘ (1973), મગર (1974) અને બદામી-શિંગડાંવાળાં હરણ (1981) જેવી ભયગ્રસ્ત જાતિઓ માટે સંરક્ષણ-પરિયોજનાઓનો પ્રારંભ; (8) રાષ્ટ્રીય ઉદ્યાનો, વન્યજીવોનાં અભયારણ્યો અને આરક્ષિત જીવાવરણ-(biosphere reserves)નું નિર્માણ. WF, IUCN, UNEP (United Nations Environ-mental Programme), ICBP (International Council for Bird Protection) જેવી આંતરરાષ્ટ્રીય સંસ્થાઓ વૈશ્ર્વિક સ્તરે વન્યજીવોના સંરક્ષણની સમસ્યાઓ સાથે સક્રિય રીતે સંકળાયેલ છે.\nવન્યજીવોના સંરક્ષણ માટે ધારાકીય જોગવાઈઓ : વન્યજીવોમાં થતો ઘટાડો અટકાવવા સમયાંતરે રાજ્ય સરકાર અને કેન્દ્ર સરકાર દ્વારા કેટલાક કાયદાઓ ઘડવામાં આવ્યા છે; જે પૈકી મહત્ત્વના કાયદાઓ આ પ્રમાણે છે :\n(1) મદ્રાસ વાઇલ્ડ લાઇફ ઍક્ટ, 1873; (2) ઑલ ઇન્ડિયા એલિફન્ટ પ્રિઝર્વેશન ઍક્ટ, 1879; (3) વાઇલ્ડ બર્ડ ઍન્ડ ઍનિમલ પ્રોટેક્શન ઍક્ટ, 1912; (4) બંગાલ ર્હાઇનૉસિરૉસ પ્રિઝર્વેશન ઍક્ટ, 1932; (5) આસામ ર્હાઇનૉસિરૉસ પ્રિઝર્વેશન ઍક્ટ, 1954; (6) ઑલ ઇન્ડિયા વાઇલ્ડ લાઇફ પ્રોટેક્શન ઍક્ટ, 1972, જેને 1983, 1986 અને 1991માં સુધારવામાં આવ્યો.\nIBWLની ભલામણો અનુસાર લોકસભામાં 1972માં ‘ધી ઇન્ડિયન વાઇલ્ડ લાઇફ (પ્રોટેક્શન) ઍક્ટ’ પસાર કરવામાં આવ્યો. જમ્મુ અને કાશ્મીર સિવાયનાં બધાં રાજ્યોએ આ કાયદો સ્વીકાર્યો છે. જમ્મુ અને કાશ્મીરમાં આ અંગેની સ્વતંત્ર કાયદાકીય જોગવાઈ છે. આ કાયદામાં નષ્ટપ્રાય વન્યજીવોની સૌપ્રથમ વાર વિસ્તીર્ણ સૂચિ તૈયાર કરી તેનું કાયદામાં સંકલન કરવામાં આવ્યું છે. આ કાયદામાં ભયગ્રસ્ત જાતિઓને વિવેકહીન શિકાર સામે રક્ષણ આપવામાં આવ્યું છે. દુર્લભ અને ભયગ્રસ્ત જાતિઓના વ્યાપાર માટે આ કાયદામાં નિષેધ કરવામાં આવ્યો છે. કેન્દ્ર સરકાર રાજ્ય સરકારને નીચેની બાબતો માટે નાણાકીય સહાય આપે છે :\n(i) પ્રબંધ વધારે સક્ષમ બનાવવા અને રાષ્ટ્રીય ઉદ્યાનો અને અભયારણ્યોના માળખાના રક્ષણ માટે;\n(ii) વન્યજીવોનાં રક્ષણ, શિકાર પર નિયત્રંણ અને વન્ય જીવોની નીપજોનો બિનકાયદેસર વ્યાપાર અટકાવવા માટે;\n(iii) વન્યજીવોની ભયગ્રસ્ત જાતિઓના પ્રજનનના કાર્યક્રમો માટે;\n(iv) પસંદ કરાયેલ પ્રાણીસંગ્રહાલયોના વિકાસ માટે;\nવન્યજીવોના રક્ષણ માટે એક કેન્દ્રસ્થ માળખું રચવામાં આવ્યું છે; તેના અધ્યક્ષ તરીકે નિયામક, વન્યજીવ-સંરક્ષણ, ભારત સરકાર, નવી દિલ્હી હોય છે. વન્યજીવ-સંરક્ષણ કાયદાના અમલીકરણમાં નિયામકને મદદ કરવા ચાર પ્રાદેશિક ઉપનિયામકો (નવી દિલ્હી, મુંબઈ, કોલકાતા અને ચેન્નઈ) હોય છે. તેઓ CITESના અમલીકરણ માટે જવાબદાર હોય છે અને તેઓ વન્યજીવ-સંરક્ષણ માટેના સ્થાનિક અમલદારોને સહાય કરે છે, કાયદાઓનું પાલન કરાવે છે.\nભારતની કેટલીક સંરક્ષણ-પરિયોજનાઓ આ પ્રમાણે છે : (i) ‘બારસિંગા બચાવો’ – અભિયાન; (ii) ગીર સિંહ-પરિયોજના; (iii) વાઘ-પરિયોજના; (iv) મગર-પ્રજનન-પરિયોજના; (v) ગેંડા-પરિયોજના; (vi) હાથી-પરિયોજના.\nરાષ્ટ્રીય ઉદ્યાનો, અભયારણ્યો અને આરક્ષિત જીવાવરણોનું નિર્માણ નિશ્ચિત રક્ષિત વિસ્તારમાં વન્યજીવોના પ્રબંધ માટેનો પુરુષાર્થ છે; જ્યાં વન્યજીવોનાં પ્રજનન અને પરિરક્ષણ માટે નિયમિતપણે સમાલોચન-વિશ્લેષણ થાય છે. તેમના પ્રબંધ માટે જરૂરી વ્યૂહ ઘડાય છે અને તેનું અમલીકરણ થાય છે. એક રીતે જોતાં વન્યજીવોનું સંરક્ષણ સમગ્ર નિવસનતંત્રનું સંરક્ષણ છે. આજે ભારતમાં 75 જેટલાં રાષ્ટ્રીય ઉદ્યાનો અને 421 વન્યજીવ-અભયારણ્યો છે, જે 1.4 લાખ કિમી.2નો અને સમગ્ર ભારતના ભૌગોલિક વિસ્તારનો4% વધારે વિસ્તાર રોકે છે.\nભારતનાં કેટલાંક મહત્ત્વનાં રાષ્ટ્રીય ઉદ્યાનો અને વન્યજીવ અભયારણ્યો સારણી 1માં આપેલ છે.\nસારણી 1 : ભારતનાં મહત્ત્વનાં રાષ્ટ્રીય ઉદ્યાનો અને વન્યજીવ–અભયારણ્ય\nરાજ્ય રાષ્ટ્રીય ઉદ્યાન/વન્યજીવ-અભયારણ્યનું નામ\nઆંધ્રપ્રદેશ માખલ વાઇલ્ડ લાઇફ સેન્ક્ચ્યુઅરી, પોચારામ વાઇલ્ડ લાઇફ સેન્ક્ચ્યુઅરી, કાવલ વાઇલ્ડ લાઇફ સેન્ક્ચ્યુઅરી, કોલ્લેરુ પૅલિકનરી\nઅરુણાચલ પ્રદેશ નામ્દાફા વાઇલ્ડ સેન્ક્ચ્યુઅરી*\nઆસામ કાઝીરંગા નૅશનલ પાર્ક*, માનસ વાઇલ્ડ લાઇફ સેન્ક્ચ્યુઅરી*\nબિહાર હજારીબાગ નૅશનલ પાર્ક, બેટ્લા નૅશનલ પાર્ક\nગોવા મોલેન વાઇલ્ડ લાઇફ સેન્ક્ચ્યુઅરી\nગુજરાત ગીર નૅશનલ પાર્ક, વેળાવદર નૅશનલ પાર્ક, વાઇલ્ડ એસ સેન્ક્ચ્યુઅરી, નળ સરોવર બર્ડ સેન્ક્ચ્યુઅરી\nહરિયાણા સુલતાનપુર લેક બર્ડ સેન્ક્ચ્યુઅરી\nહિમાચલ પ્રદેશ સેચુ-તુન-નલાહ સેન્ક્ચ્યુઅરી\nકાશ્મીર દેચીગામ વાઇલ્ડ લાઇફ સેન્ક્ચ્યુઅરી\nકર્ણાટક બાંદીપુર નૅશનલ પાર્ક*, નાગારુહોલ નૅશનલ પાર્ક, રંગનથીટ્ટો બર્ડ સેન્ક્ચ્યુઅરી, સાયલેન્ટ વેલી નૅશનલ પાર્ક\nકેરળ પેરિયાર વાઇલ્ડ લાઇફ સેન્ક્ચ્યુઅરી*, વ્ય્નાદ વાઇલ્ડ લાઇફ સેન્ક્ચ્યુઅરી\nમધ્યપ્રદેશ કાન્હા નૅશનલ પાર્ક*, શિવપુરી નૅશનલ પાર્ક, બાંધવગઢ નૅશનલ પાર્ક*, પન્ના નૅશનલ પાર્ક\nમહારાષ્ટ્ર તાડોબા નૅશનલ પાર્ક, યાવલ વાઇલ્ડ લાઇફ સેન્ક્ચ્યુઅરી\nમણિપુર કેઇબુલ લામ્જાવ નૅશનલ પાર્ક\nમેઘાલય બાલ્પાક્રમ સેન્ક્ચ્યુઅરી\nમીઝોરમ ડમ્પા વાઇલ્ડ લાઇફ સેન્ક્ચ્યુઅરી\nનાગાલૅન્ડ ઇન્તાન્ગ્કિી વાઇલ્ડ લાઇફ સેન્ક્ચ્યુઅરી\nઓરિસા સીમલીપાલ નૅશનલ પાર્ક*, ચિલ્કા લેક બર્ડ સેન્ક્ચ્યુઅરી\nપંજાબ અદોહર વાઇલ્ડ લાઇફ સેન્ક્ચ્યુઅરી\nરાજસ્થાન રણથંભોર નૅશનલ પાર્ક*, સારિસ્કા વાઇલ્ડ લાઇફ સેન્ક્ચ્યુઅરી*, ઘાના બર્ડ સેન્ક્ચ્યુઅરી\nસિક્કીમ કાંચનજંઘા નૅશનલ પાર્ક\nતામિલનાડુ મુદુમલાઇ વાઇલ્ડ લાઇફ સેન્ક્ચ્યુઅરી, વેદાન્થંગલ વૉટર બર્ડ સેન્ક્ચ્યુઅરી\nઉત્તરપ્રદેશ કોર્બેટ નૅશનલ પાર્ક*, રાજાજી નૅશનલ પાર્ક, દૂધવા નૅશનલ પાર્ક*\nપશ્ચિમ બંગાળ જલ્દાપારા વાઇલ્ડ લાઇફ સેન્ક્ચ્યુઅરી\n* વાઘ-પરિયોજના હેઠળ આવરી લેવાયેલ છે.\nઆરક્ષિત જીવાવરણો વૈજ્ઞાનિક અભ્યાસ માટે ખલેલરહિત કુદરતી વિસ્તારો છે અથવા જ્યાં ખલેલની પરિસ્થિતિ નિયંત્રણ હેઠળ હોય છે તેમને પરિસ્થિતિવિદ્યાકીય સંશોધનો માટે અને આવાસના પરિરક્ષણ માટે અલગ રાખવામાં આવે છે. 1989 સુધીમાં વિશ્વના 68 દેશોમાં 274 આરક્ષિત જીવાવરણોનું નિર્માણ થયું છે. સારણી 2માં ભારતમાં સૂચિત આરક્ષિત જીવાવરણો દર્શાવવામાં આવ્યાં છે. ભારતનું સૌપ્રથમ આરક્ષિત જીવાવરણ નીલગિરિમાં રચાયું છે; જે તામિલનાડુ, કેરળ અને કર્ણાટકનો 5,520 કિમી.2 વિસ્તાર આવરે છે.\nસારણી2: ભારતમાં આરક્ષિત જીવાવરણો\nનીલગિરિ તામિલનાડુ, કેરળ, કર્ણાટક\nનામ્દાફા અરુણાચલ પ્રદેશ\nઉત્તરખંડ(valley of flowers) ઉત્તરપ્રદેશ\nઆંદામાનના ઉત્તરીય દ્વીપકલ્પ આંદામાન અને નિકોબાર\nમન્નારનો અખાત તામિલનાડુ\nથરનું રણ રાજસ્થાન\nકચ્છનું નાનું રણ ગુજરાત\nગ્રેટ નિકોબારનો દ્વીપકલ્પ આંદામાન અને નિકોબાર\nZoology પ્રાણીશાસ્ત્ર બળદેવભાઈ પટેલ સંરક્ષણ (conservation) વન્યજીવ\nસંયોજન-પથ (Assembly line) →


ધડ-માથા વગરના અને હેરાનગતિ સિવાયના કેસની પોલીસ તપાસમાં હસ્તક્ષેપ કરી શકાય નહીં!!: સુપ્રીમ - Abtak Media\nHome National ધડ-માથા વગરના અને હેરાનગતિ સિવાયના કેસની પોલીસ તપાસમાં હસ્તક્ષેપ કરી શકાય...\nધડ-માથા વગરના અને હેરાનગતિ સિવાયના કેસની પોલીસ તપાસમાં હસ્તક્ષેપ કરી શકાય નહીં!!: સુપ્રીમ\nફોજદારી કેસમાં વચગાળાના હુકમ દ્વારા આરોપીઓ સામે કોઈ શિક્ષાત્મક પગલાં નહીં લેવાનો આદેશ આપી શકાય નહીં\nન્યાયતંત્ર અને પોલીસ એકબીજાના પૂરક છે. બંને વચ્ચે સુસંગતતા જરૂરી છે. અદાલતોએ ગુનાઓની તપાસના તબક્કે દખલ કરતા અટકવું જોઈએ તેવું સુપ્રીમ કોર્ટે કહ્યું છે. અપવાદ અથવા અતિશયોક્તિના કિસ્સામાં જો માનવાધિકારનું હનન થતું જણાય તો જ કોર્ટે દખલગીરી કરવી જોઈએ તેવો આદેશ સુપ્રીમે આપ્યો છે.\nન્યાયાધીશ ડી વાય ચંદ્રચુડ, જસ્ટીસ એમ.આર.શાહ અને ન્યાયાધીશ સંજીવ ખન્નાની ખંડપીઠે મંગળવારે કહ્યું હતું કે, સામાન્ય રીતે જ્યારે તપાસ ચાલુ રહે છે અને તથ્યો અસ્પષ્ટ હોય છે અને સંપૂર્ણ પુરાવા અથવા સામગ્રી હાઈકોર્ટ સમક્ષ ઉપલબ્ધ ન હોય ત્યારે વચગાળાના આદેશને પસાર કરી ધરપકડ ન કરવા અથવા શિક્ષાત્મક પગલાં ન લેવાના આદેશ અદાલતોએ આપવા જોઈએ નહીં.\nઅદાલતે ફોજદારી કાર્યવાહી સંહિતાની કલમ 482 અને બંધારણની કલમ 226 હેઠળ અરજી દાખલ કરીને કેસ રદ કરવાની અરજીનો નિકાલ કર્યો હતો. સર્વોચ્ચ અદાલતે કહ્યું કે, અદાલતમાં ઉપલબ્ધ અસાધારણ અને હિતકારી સત્તાનો ઉપયોગ મનસ્વી રીતે થવો જોઈએ નહીં.\nબેન્ચે બોમ્બે હાઈકોર્ટના વચગાળાના આદેશ સામે મેસર્સ નિહારિકા ઈન્ફ્રાસ્ટ્રક્ચર પ્રા.લિ. દ્વારા દાખલ અરજી પર આ નિર્ણય આપ્યો હતો. આ કેસમાં ધરપકડથી બચવા હાઇકોર્ટમાં અરજી કરી હતી. ત્યારે હાઈકોર્ટે પણ આરોપી સામે કડક કાર્યવાહી કરવા પર પ્રતિબંધ મૂક્યો હતો. હાઇકોર્ટના આદેશ પર સુપ્રીમે રોક લગાવતા આ આદેશો આપ્યા હતા.\nખંડપીઠે કહ્યું કે, કલમ 482 હેઠળની શક્તિ ખૂબ જ વિશાળ છે, પરંતુ અદાલતે તેનો ઉપયોગ કરવામાં વધુ જાગ્રત રહેવાની જરૂર છે. સર્વોચ્ચ અદાલતે એમ પણ કહ્યું છે કે પોલીસ પાસે કાનુની અધિકાર છે અને તે કાયદા હેઠળ ફોજદારી ગુનાઓની તપાસ કરવી પોલીસની ફરજ છે.\nકોર્ટે પ્રારંભિક તબક્કામાં આવી કોઈ તપાસ નિષ્ફળ જય તેવા આદેશો આપવા જોઇએ નહીં તેવું સુપ્રીમે કહ્યું હતું. જૂજ કિસ્સાઓમાં જ કેસ અથવા ફરિયાદને રદ કરવી જોઈએ. કોર્ટે તે પણ કહ્યું છે કે, કેસ કે ફરિયાદ રદ કરવાની માંગણીની સુનાવણી કરતી વખતે કોર્ટે એફઆઈઆરમાં લગાવાયેલાં આરોપીઓની સત્યતા પર જવું જોઈએ નહીં.\nPrevious articleમહામારી વચ્ચે ‘ટાઢક’ થાય તેવા સમાચાર: સવા સોળ આની વરસાદ સાથે ત્રીજા વર્ષે મેઘરાજાની મહેર, વર્ષ રહેશે ટનાટન\nNext articleસ્ટાર્ટઅપ, નાના વેપારી અને મહિલા સાહસિકોને મોટી રાહત: નવા BIS લાયસન્સમાં સરકારે કરી આ મહત્વની જાહેરાત


રણવીર ન હોત તો સિમ્બા ન બનાવી હોતઃ રોહિત\nરણવીર સિંહ કોઇપણ રોલ નિભાવે છે તો તેના માટે અથાક મહેનત કરે છે. હાલમાં તે નવી ફિલ્મ સિમ્બાના શુટીંગમાં વ્યસ્ત છે. આ ફિલ્મના રોલ માટે તેણે જીમમાં ખુબ પરસેવો પાડીને જોરદાર મબોડી બનાવી છે. રોહિત શેટ્ટીની આ ફિલ્મ થકી રણવીર ચાહકો પર ખુબ પ્રભાવ પાડવા તૈયાર છે. આ ફિલ્મમાં તે તદ્દન અલગ જ અંદાજમાં જોવા મળશે. રણબીરને ચાહકોએ આ પહેલા કદી આ રીતે જોયો નથી. સિમ્બામાં તે પોલીસ અધિકારી બન્યો છે. રોહિતે તો ત્યાં સુધી કહી દીધુ હતું કે જો રણવીર સિંહ ન હોત તો હું સિમ્બા બનાવવાનું વિચારત જ નહિ. કારણ કે માત્ર આ એકટરમાં જ પાત્રને ખેંચવાની તાકાત છે. રણવીર સાથે સારા અલી ખાનને લેવામાં આવી છે. ૨૮ ડિસેમ્બરે આ ફિલ્મ આવશે.


Home > Health > શું તમે પણ ડાયટિંગ કર્યા વિના વજન ઘટાડવા માંગો છો, તો કરો આ કામ\nશું તમે પણ ડાયટિંગ કર્યા વિના વજન ઘટાડવા માંગો છો, તો કરો આ કામ\nમાનવમિત્ર, નવી દિલ્હી :આજની ઝડપી જીવનશૈલીનાં સમયમાં લોકોને જો સૌથી વધુ કોઇ સમસ્યા સતાવતી હોય તો તે છે સ્થૂળતાની. ઝડપી જીવનશૈલી પાછળ મોટાભાગનાં લોકોનું જીવન બેઠાળું બની ગયું છે. જેના કારણે તેઓ શરીર વધવા જેવી સમસ્યાઓથી પીડાતા હોય છે. આવા લોકો કસરત પાછળ સમય ન આપવાને કારણે ડાયટિંગ પાછળ વળતા હોય છે પણ અહીં કેટલીક એવી ટિપ્સ આપવામાં આવી છે જેની મદદથી તમે ડાયટિંગ કર્યા વગર જ તમારું વજન ઘટાડી શકશો. બસ જરૂર છે તો કેટલીક બાબતોને અનુસરવાની.\nઓછું ખાઓ વધુ ચાવો\nઅભ્યાસ જણાવે છે કે જેટલું વધુ ચાવો છો તેટલી ઓછી કેલરી શરીર લે છે. તો વળી લાંબા સમય સુધી ખોરાક ચાવતા રહેવાથી વધોર પડતું ખાવાની સમસ્યાથી પણ તમે બચી શકો છો. કારણ કે આમ કરવાથી મગજને પેટમાંથી એવા સિગ્નલ મળે છે કે તમારું પેટ ભરેલું છે. આ તમને પાચનક્રિયામાં જે મદદરૂપ નહીં બને પણ સાથે તમારા શરીરના કેટલાંક ભાગો કે જે ઝડપથી વધી જતાં હોય છે તેને તમે અંકુશમાં રાખી શકશો. દરેક કોળિયો ૩૫થી૫૦ વખત ચાવવાની ટેવ રાખો.\nબ્રેકફાસ્ટ લેવાનું ભૂલશો નહી\nતમને કામ પર જવાનું ગમે તેટલું મોડું કેમ ન થઇ ગયું હોય, બ્રેકફાસ્ટ લેવાનું ભૂલશો નહી. બ્રેકફાસ્ટ દિવસનું મહત્વનું ભોજન ગણાય છે. તમારું મગજ દિવસ દરમિયાન અમુક સમયાંતરે રિફ્યુઅલ થવાની રાહમાં હોય છે. માટે તમે જ્યારે બ્રેકફાસ્ટ ભૂલી જશો ત્યારે લન્ચ ટાઇમ દરમિયાન તમને અત્યંત ભૂખ લાગશે અને તેના પગલે તમે વધારે પડતું ભોજન લઇ લેશો અથવા તો એવી ચીજવસ્તુઓની પસંદગી કરશો કે જે તમારા શરીર માટે ગુણકારી નથી. માટે દરરોજ બ્રેકફાસ્ટ અચૂક લો.\nતમારા ભોજન પર ધ્યાન આપો\nતમારી માતાએ તમને જમતી વખતે ઘણીવાર વાતો ન કરવાની, ટીવી ન જાવાની સલાહ આપી હશે. તે આવું વગર કારણે નથી કહેતી. જ્યારે તમે ભોજન દરમિયાન એક કરતાં વધુ કાર્યો પર ફોક્સ કરતાં હોવ છો ત્યારે તમારું મગજ એ વાત પર ધ્યાન નથી આપી શકતું કે તમારા શરીરને વાસ્તવમાં કેટલા ભોજનની જરૂર છે. આને પગલે તમે જરૂરિયાત કરતાં વધુ ભોજન આરોગી જશો. એનો અર્થ એ નથી કે તમે મિત્રો સાથે ભોજનની મજા ન માણી શકો. મિત્રો સાથે જરૂરથી ભોજન લો પણ ધ્યાન રાખો કે તમે તમારા મોઢામાં શું મૂકી રહ્યા છો !\nવધારે પડતું રાંધશો નહીં\nખોરાકને વધારે પડતો રાંધી દેવાથી તેમાંથી ન્યુટ્રિશન્સ મરી જશે અને જ્યારે તમે યોગ્ય ન્યુટ્રિશન્સ નહીં મેળવો ત્યારે તમને તમારા ભોજનથી સંતોષ નહીં થાય અને તમારું મન તુરંત જ જન્ક કૂડ તરફ દોટ મૂકવા લાગશે. આને ટાળવા માટે સલાડ, ગ્રિલ્ડ વેજિટેબલ્સ, ગ્રિલ્ડ માંસ કે ફિશ વગેરે લેવાનું રાખો.\nજમ્યા પહેલા લો ફળ\nભોજન લો તેની ત્રિસેક મિનીટ પહેલા ફળો ખાવાની સલાહ છે. આમ કરવાથી ફળો ઝડપથી પચી જશે. ખાલી પેટે ફળો ખાવાથી તમારામાં એનર્જીનો સંચાર થશે અને આ રીતે પણ તમે તમારા ભોજન પર કન્ટ્રોલ કરી શકો છો. જેની સીધી અસર તમારા વજન પર થશે.\n૮ વાગ્યા બાદ જમવાનું ટાળો\nરાતનાં ૮ પહેલા તમારું ભોજન લઇ તો સ્વાસ્થ્ય માટે ફાયદાકારક છે. આમ કરવાથી તમે ડિનર સમયે કોઇ વધારાનો નાસ્તો લેવાનું ટાળશો. જા તમે તમારા મગજને વધારાનું ભોજન લેવાથી ટાળી ન શકો તો તમારા મગજને બીજી જગ્યાએ વાળવા માટે હર્બલ ટીનો સહારો લઇ શકો છો.


ગુજરે હૈ હમ કહાં કહાંસે : ૧૩: ત્રિપુટી – વેબગુર્જરી\nગુજરે હૈ હમ કહાં કહાંસે : ૧૩: ત્રિપુટી\nadmin April 24, 20203Comments on ગુજરે હૈ હમ કહાં કહાંસે : ૧૩: ત્રિપુટી\nસને ૧૯૯૪ના મે મહિનાના એક દિવસે સૌરાષ્ટ્રના એક નાના ગામમાંથી પસાર થતી વેળાએ હું બેઠો હતો એ બસ બગડી ગઈ. ડ્રાઈવર અને કંડક્ટર શક્ય ત્વરાથી એની મરમ્મત માટેની વેતરણમાં પડ્યા, પણ ભરઉનાળાની ગરમીમાં એકાદ- બે કલાક ગાળવા જ પડશે એવી માનસિક તૈયારી મેં કરી લીધી. હવે મારા માટે સમય શી રીતે પસાર કરવો એ પ્રશ્ન હતો. જો કે કોઈ પણ અજાણ્યા સ્થળે ચાની લારી/દુકાન અને વાળ કપાવવાની દુકાન _ આ બે જગ્યાઓ ક્યારેય એકલું કે અજાણ્યું લાગવા ન દે એવો અનુભવ રહ્યો છે. એમના અંગત મહેમાન હોઈએ એવા જ ઉમળકાથી આવકારો મળે, ઈચ્છ્યું કામ થાય અને કીધી ખૂટે નહીં એટલી વાતો સાંભળવા મળે. પૂરા દેશમાં એકાદ-બે છોડીને બધાં જ રાજ્યોનાં નાનાં-મોટાં શહેરો અને ગામોની મુલાકાત લેવાના યોગ થયા છે અને દરેક જગ્યાએ ઉક્ત બે પ્રકારનાં વ્યવસાયિક સ્થળોની મુલાકાત લીધી છે. હજી સુધી કોઈ વખત અપેક્ષાથી વિપરીત અનુભવ થયો નથી. સહયાત્રીઓની રજા લઈને હું આંટો મારવા નીકળ્યો અને થોડા જ અંતરે એક હેર કટીંગ સલૂન દેખાયું.\nત્યાં દાખલ થવા જાઉં ત્યાં અંદર એક સરાસરી કરતાં વધુ બુધ્ધિશાળી અને શાલિન દેખાતા એક સજ્જન બેઠેલા હતા. માલિક અને કારીગરો એમને ભરોસે દુકાન મૂકી આસપાસમાં ગયા હશે એમ માનીને હું અંદર જતાં જરા ખચકાયો. પણ એમણે તો મને કોઈ મોંઘેરા મહેમાનને આપે એવો ઉમળકાભર્યો આવકારો દીધો ! મેં જરા ક્ષોભથી કહ્યું કે હું તો દુકાન ખુલ્લી જોઈને પગથીયાં ચડ્યો હતો, કારીગરો ન હોય તો ક્યાંક બીજી જગ્યા ગોતી લઈશ. જવાબ મળ્યો, ‘આંઈ તો આપડે જ કારીગર ને આપડે જ માલિક ! બોલો, દાઢી કે બાલ? કે બેય?” મેં સક્ષોભ ફરીવાર એમની સામે જોયું. ચશ્માંના કાચની આરપાર એ આંખોમાં થોડી ટીખળની છાંટ પણ દેખાતી હતી. આમ હોવાથી મેં ખાત્રી કરવા પ્રયત્ન કર્યો કે આવા ભણેલા ગણેલા જણાતા સજ્જન મારી સાથે મજાક તો ન્હોતા કરી રહ્યા ને! પણ એ ગંભીર હતા એમ લાગતાં છેવટે હું “ખાલી દાઢી” કહી, એક ખુરશીમાં ગોઠવાઈ ગયો. એમણે પૂર્વતૈયારીના ભાગરૂપે મારા ગળા ફરતે એક સફેદ કપડું વીંટ્યું. એની ભીંસ જરૂર કરતાં વધતી હોય એવું મને લાગ્યું. “અરે ભાઈ ! ઢીલું બાંધો” એમ કહું એ પહેલાં તો એક હાથમાં અસ્ત્રો પકડી, એમણે મને પૂછ્યું, “હવે બોલો, સાહેબ ! ગળે ટૂંપો દઉં કે પછી અસ્ત્રાથી નસ કાપું?” હું ઝબકીને પાછળ જોવા ગયો, પણ ઓલો ગાળીયો ખાસ્સો મજબૂત હતો એટલે ડોકી ફેરવવી ન શકાઈ. એવામાં જ ખડખડાટ હસતાં એણે ગાળીયો છોડી નાખ્યો અને કહે, “ હાલ, હવે તો ઓળખી જા !” અને હું એને ઓળખી ગયો. એ હતો હસમુખ વાઝા, મારો ધોરણ નવમાના વર્ગ ‘ડ’નો સહપાઠી. લગભગ ૨૬-૨૭ વરસ પછી પણ એ મને તરત જ ઓળખી ગયેલો. એ પછીના એકાદ કલાકમાં અમે અમારા સહપાઠના દિવસો અને કેટલાક મિત્રોને યાદ કર્યા.\nએ સમયે નિશાળમાં એને નામથી તો લગભગ કોઈ જ ન જાણતું. બધા એને અટકથી જ ઓળખતા અને એમાં પણ ‘વાઝા’ની જગ્યાએ એને ‘વાઝો’ કહીને જ બોલાવતા. હું જ્યારે નવમા ધોરણમાં પહોંચ્યો ત્યારે એ ત્રણ વરસના નિશાળત્યાગ પછી પાછો આવ્યો હતો. એ અગાઉ પણ એકાદ-બે ધોરણો પાકાં કર્યાં હોવાથી એ મારા કરતાં પાંચે-છ વર્ષે મોટો હતો. સારી દેહયષ્ટી અને સૌમ્ય વ્યક્તિત્વ થકી એ ખુબ જ શાંત અને ગંભીર દેખાતો. એ ભણતર સિવાયના વાંચનનો ગજબ શોખીન હતો અને શાયરીઓ પણ સારી એવી બોલી જાણતો. એ અમારા જ વર્ગના અને લગભગ એની જ ઉમરના બે છોકરાઓ સાથે ગાઢ ભાઈબંધી કેળવી ચૂક્યો હતો. એ બે મિત્રો હતા અનિલ પટેલ અને ઈકબાલ મેમણ, અનુક્રમે અનિલિયો અને ઈકબાલીયો. એ બન્ને પણ વચ્ચેનાં ધોરણોમાં વિવિધ કારણોવશાત રોકાતા રોકાતા નવમામાં પહોંચ્યા હતા. વાઝો અને અનિલ નિયમિત રીતે નિશાળે આવતા, જ્યારે ઈકબાલ નિશાળે આવશે કે નહીં એનો આધાર નિશાળમાં એનો આગલો દિવસ કેવો વિત્યો છે એની ઉપર રહેતો.\nવાઝો નિયમિત આવતો એનું કારણ એ હતું કે ચોક્કસ કારણોસર એને વચ્ચેથી અભ્યાસ છોડી દેવો પડ્યો હતો. આથી સાનુકુળ સંજોગો સર્જાતાં જ્યારે એ ફરીથી ભણવા આવવા લાગ્યો ત્યારે એને ભણતરની કિંમત સુપેરે સમજાઈ ગઈ હતી. એ કેશકર્તનના પોતાના કૌટુંબિક વ્યવસાયમાં જોડાયેલા રહેવાને બદલે ઉચ્ચ શિક્ષણ મેળવીને કોઈ સારી નોકરી કરવાની મહત્વાકાંક્ષા ધરાવતો હતો. બીજી બાજુ અનિલિયા પાસે રોજેરોજ નિશાળે આવવા માટેનું સાવ અલગ જ કારણ હતું. અનિલના કુટુંબીજનો શહેરની મધ્યના વિસ્તારમાં સોડા/પાન/બીડીનો ધંધો કરતા. અનિલ ખાસ્સો હટ્ટોકટ્ટો હોવાથી અમુક માથાભારે ઉધારીયાઓની ઉધારી વસૂલ કરવા એને મોકલતા. એ કામગીરીથી છટકવા માટે એ નિશાળે આવવાનું પસંદ કરતો. અમારો અનિલિયો કહેતો, “જો હું નિશાળે નો આવું ને, તો મારો મોટોભાઈ કે બાપા મને —–(ભાવનગરનો ચોક્કસ વિસ્તાર)માં ઉઘરાણીએ મોકલે શ. હવે ઈ કોઈ પૈશા તો દેવામાં માને જ નહીં. એટલે પછી મારે ન્યાં બાધણું જ થાય. એમાં હું ય કોકને મારું ને કોક મને ય મારે. પણ અંતે તો ઈ બધા ભેગા થઈને ઢીંકા-પાટુ કરીને આપણને આડા પાડી દે. માર ખાઈને ય આપડે ખાલી હાથે જ વહ્યા આવવું પડે. હવે થાય એવું કે પૈશા લીધા વિના જાઉં એટલે બાપા કે મોટોભાઈ ધોકાવી નાખે. એટલે આપડે તો ઢોલની જેમ બેઈ બાજુથી ટીપાઈ જઈયે. ઈ પે ( એના કરતાં) અહીં નિશાળમાં મજા. સાહેબું કાઢી મૂકે, મારે તો નહીં ! કોક વાર મારે તો ય ઓલ્યા ઉધારીયાઓ જેટલું તો નો જ મારે ને !” આમ, એ ભણવાની એષણાથી નહીં પણ એક અઘરી કામગીરીથી બચવા નિશાળે આવતો ! ઈકબાલીયો નિયમિત નિશાળે ન આવતો એની પાછળ પણ વાજબી કારણ હતું. અમારી નિશાળની બરાબર પાછળ પોલીસોનાં સરકારી રહેઠાણો હતાં, જે ‘પોલીસ લાઈન’ તરીકે જાણીતાં હતાં. ત્યાંના મોટા ભાગના છોકરાઓ અમારી નિશાળમાં જ ભણતા. પોલીસોના જ કુટુંબી હોવાથી શિસ્ત, કાયદો કે નિશાળમાં પાળવા પડે એવા નિયમોથી પોતે પર હતા એવું એમાંના મોટા ભાગના માનતા અને સમયસમયે એનાં પ્રમાણ પણ આપતા રહેતા. સામે પક્ષે ઈકબાલ ગામના એવા વિસ્તારમાંથી આવતો હતો, જ્યાં અવારનવાર પોલીસની રેડ પડ્યા કરતી હતી. આથી પોલીસલાઈનના છોકરાઓ એને પોતાના તાબા હેઠળના વિસ્તારનો રહીશ ગણતા અને એની ઉપર હકૂમત ચલાવવાના પ્રયત્નો કરતા. સ્વતંત્ર અને સ્વચ્છંદ મિજાજી ઈકબાલને આ જરાય સ્વીકાર્ય નહતું. આથી એ નિયમિત રીતે એવા છોકરાઓ સાથે ઝગડી પડતો. અસાધારણ રમૂજવૃત્તિ અને ખુબ જ ટીખળી સ્વભાવ થકી એ ભલભલાઓની ફીરકી ઉતારતો. પણ કોઈ કોઈ વાર પોલીસલાઈનના છોકરાને ખીજવવામાં હદ વળોટી જાય ત્યારે સામેવાળાઓ જીભ સામે જોરનો પ્રયોગ કરતા. પરિણામે સારો એવો માર ખાઈને ઘેર જાય એ પછી પણ ઈકબાલની મજબૂરી એ હતી કે એ લાઈનના છોકરાઓ સામે બદલો ન લઈ શકતો. એને પોતાના વિસ્તારના છોકરાઓનું પીઠબળ તો હતું પણ જો વેર વાળવા એ બધા ભેગા થઈને લાઈનના છોકરાઓને મારે તો એના પરિણામરૂપે એના વિસ્તારમાં રેડ પડી જ જાય ! એના કરતાં એ નિશાળમાં બેચાર દિવસ રજા પાડી દેતો. પછી આવે ત્યાં સુધીમાં મામલો ટાઢો પડી ગયો હોય એવું બનતું.\nવાઝા અને અનિલ મૂળભૂત રીતે ડહાપણ, શિસ્ત અને આજ્ઞાંકિતતા જેવા સદગુણોથી સભર હતા. પણ એમના આ સદગુણો જે દિવસે ઈકબાલ નિશાળે આવે એવા એને ભાળતાંની સાથે જ ગેબમાં વિલીન થઈ જતા. આમ, ઈકબાલ વાઝા અને અનિલને માટે ઉદ્વીપકની ભૂમિકા નિભાવતો. આ ત્રણેય મિત્રો ભેગા થાય એ દિવસ અમારા માટે વિશિષ્ટ બની જતો. અનિલ અને ઈકબાલ તો જન્મજાત ટીખળી હતા જ, તે ઉપરાંત અન્યથા ધીર ગંભીર જણાતો વાઝો પણ ત્યારે ખીલી ઉઠતો. એમની ગાઢ મૈત્રીમાં એ લોકોની સરખી ઉમર અને મજબૂત દેહયષ્ટી ઉપરાંત એક કારણ એ પણ હતું કે એ ત્રણેય પરીણિત હતા ! એ લોકો છેલ્લી હરોળમાં સાથે જ બેસતા અને બે પિરીયડ વચ્ચેના અવકાશમાં એકદમ ધીરા અવાજે ગુસપુસ કર્યે રાખતા. રિસેસ દરમિયાન તો એ લોકો ખૂણા પાસેની બારી આગળ ઉભા રહી એકદમ ધીમા અવાજે ગુફતેગો કરતા. તે ઉપરાંત કેટલીક ભેદી પ્રવૃત્તિઓ પણ હાથે ધરતા, જેમાં પૂંઠાં ચડાવેલી પુસ્તિકાઓની આપલે પણ સમાવિષ્ટ હતી. કોઈ છોકરો કુતૂહલનો માર્યો એ તરફ ધ્યાન દેવા જાય તો અનિલિયો “ હાલ એ ઈ.ઈ.ઈ.ઈ.ઈ.ઈ.! આમ આઘીનો જા, હવા આવવા દેજે !” જેવા પ્રેમાળ ઉદગારો થકી એને દૂર રહેવા કહી દેતો. આમ પણ એ ત્રણેય બાકીના છોકરાઓ કરતાં તંદુરસ્તીમાં ઘણા બહેતર હોવાથી આવો એકાદો હાકોટો અમને આઘા તગેડી મૂકવા માટે પૂરતો થઈ પડતો. અને એ લોકો પોતાની જ્ઞાનચર્ચા આગળ ચલાવતા.\nઆ ત્રિપુટીની બે ખાસીયત હતી. એક તો એ કે ત્રણેય મિત્રો ભેગા થાય તો જ મસ્તી અને ટીખળ ઉપર ઉતરી આવતા. મોટે ભાગે તો કૉરમ થવામાં ઈકબાલ જ ખૂટતો. એ આવે તે દિવસે અમે બધા કોઈ મજેદાર ઘટનાની રાહ જોતા થઈ જતા. બીજી ખાસીયત એ કે એ ત્રણેય ભેગા થઈને જબરાં ડીંડક અને ટીખળ કરતા પણ ક્યારેય કશુંય વિધ્વંસક કરવા સુધી ન પહોંચતા. ઘણી વાર તો અમારા સાહેબો પણ એમનાં તોફાનોની મજા લેવામાં ભાગીદાર બનતા. અત્યારે કેટકેટલા બનાવો નજર સામે તરે છે એમાંથી બે અહીં વહેંચું છું.\nપહેલાં વાત કરું એ ઘટનાની, જેમાં મારી સીધી સંડોવણી હતી. અમારા નવમા ધોરણના બિલકુલ શરૂઆતના દિવસોમાં થયું એવું કે એક સવારે અમારા વર્ગમાં નેશનલ કેડેટ કોર – ‘એનસીસી’ – ની ભરતી માટેની નોટીસ આવી. એ માટે અમારી શાળાની બહાર આવેલા એ વી સ્કૂલના મેદાનના સામી બાજુના છેડે આવેલા પેવિલિયન ઉપર અમારા જીવુભા સાહેબની કસોટીમાં પાર ઉતરવાનું હતું. નિયત સમયે હું મેદાનમાં થયેલી કતારમાં ઉભો રહી ગયો. મારી આગળ મનોજ શાહ ઉભો હતો. આગળ વધતાં અમે પેવિલિયનનાં પગથિયાં પાસે પહોંચ્યા ત્યારે ધ્યાન પડ્યું કે વાઝા, અનિલ અને ઈકબાલ તો એનસીસીના યુનિફોર્મમાં સજ્જ હતા અને જીવુભા સાહેબના મદદગાર તરીકે સેવા આપી રહ્યા હતા! થોડી થોડી વારે એ ત્રણેય મારી આગળ ઉભેલા મનોજની અને મારી ભણી ઉપહાસભરી નજરે જોઈ લેતા હતા. મને કારણ સમજાવા લાગ્યું હતું. એ સમયે માંડ પાંચ ફીટ જેટલી ઉંચાઈ અને ચાળીશ કિલોગ્રામથી ય ઓછા વજન વાળું મનોજનું અને મારું દેહસૌષ્ઠવ કોઈ પણ ધારાધોરણથી એનસીસીમાં પ્રવેશપાત્ર નહતું. પણ મારા મનમાં તો ફિલ્મ ‘સન ઑફ ઈન્ડીયા’ નું ગીત ‘નન્હા મુન્ના રાહી હૂં, દેશકા સિપાહી હૂં” જ વાગ્યે રાખતું હતું. છેવટે મનોજનો જીવુભા સાહેબ પાસે જવાનો વારો આવ્યો. ઓલા ત્રણે ય એનું વજન કરવા અને છાતીનું માપ લઈ નોંધવાની તૈયારી કરે એ પહેલાં જીવુભા સાહેબે મનોજને પૂછ્યું, “એનસીસીમાં રહેવું ચ્છ?” મનોજે ‘હા જી, સાહેબ’ કહેતાં જ જીવુભા સાહેબે એને એક જોરદાર લાફો અડાડી દીધો અને ફરીથી બોલ્યા, “એનસીસીમાં રહેવું ચ્છ! ટોંટીને એનસીસીમાં રહેવું ચ્છ!” આગળ કશું પણ થાય એ પહેલાં મને ખ્યાલ આવી ગયો કે હું પણ ટોંટી હતો ! મનોજ પગથિયાં ઉતરે એ પહેલાં જ મેં પીછેહઠ કરી લીધી. બસ, રાષ્ટ્રીય ચારિત્ર્યઘડતર માટેની એક ઉમદા પ્રવૃત્તિ સાથેના મારા સંભવિત સંબંધનો એ જ સાથે અંત આવી ગયો. હવે ઉપર ઉભેલા મારા ત્રણ હિતેચ્છુઓ તો રાહ જોઈ રહ્યા હશે કે હું ઉપર જાઉં એટલે સાહેબ મને ય મનોજ જેવી જ સારવાર આપશે. પણ મને એમ ન થતાં એ હતાશ થઈ ગયા. એ ત્રણમાંના સૌથી ઓછો ભરાડી એવા વાઝાએ હું સાંભળું એમ સાહેબને કીધું, “જુઓ, સાહેબ ! ઓલ્યો બીજો ટોંટી તો જાય ભાગ્યો !” મેં એ વણસાંભળ્યું કરીને મારી વળતી યાત્રા ચાલુ રાખી, ત્યાં વાઝાએ મોટી બૂમ પાડી, “એય્ય્ય્ય્યય્ય્ય્ય ટોંટી! પાછો આવ્ય, સાયેબ ઈનામ આપે!” આટલું એ એટલે મોટે અવાજે ત્રાડ્યો કે લાંબી કતારમાં ઉભેલા ઘણા બધા છોકરાઓએ સાંભળ્યું. આમ થતાં એ બધાએ તો “ટોંટી ભાગ્યો, ટોંટી ભાગ્યો”નું સમૂહગાન આદરી દીધું. એ દિવસથી શરૂ થઈને હું મેટ્રીક પાસ થઈને નીકળ્યો ત્યાં સુધી વિદ્યામંદીર હાઈસ્કૂલમાં મારી ઓળખ ‘ટોંટી’ની બની રહી.\nઆનો બદલો વાળવાની તક મને બીજે જ દિવસે મળી ગઈ. અમારા વર્ગશિક્ષક કીરિટભાઈ સાહેબે કહ્યું કે આઠમા ધોરણમાં સૌથી વધુ માર્ક્સ લાવી ને નવમામાં આવેલા ત્રણ છોકરાઓને ક્લાસના મોનીટર બનાવવા એવો નિર્ણય લેવામાં આવ્યો હતો. આથી એ ત્રણમાંના એક તરીકે મારી પણ નિમણૂક થઈ. એ સમયે પૂરા ક્લાસમાં ઉમર અને કદકાઠી સંદર્ભે હું સૌથી નાનો હતો. આ ઘોષણા થતાંની સાથે જ ઈકબાલીયો તો ખડખડાટ હસવા માંડ્યો. અનિલ અને વાઝાએ એનો સાથ આપવાનું શરૂ કર્યું. એ ચેપ આગળ વધે તે પહેલાં સાહેબે કડકાઈથી એ પ્રવૃત્તિ ડામી દીધી. પણ એ વર્ગ પૂરો થતાં જેવા સાહેબ બહાર ગયા કે વાઝો જોરથી બોલ્યો, “ એલા આપડો મોનીટર તો ટોંટી! બધા હખણીના રે’જો હો, નકર ધોકાવી નાખશે.” અને વર્ગમાં હાસ્યનું મોજું ફેલાઈ ગયું. મેં વળતો ઘા કર્યો, “ ભાઈઓ, કોઈ વાઝાની દુકાને વાળ કપાવવા નો જતા. ઈ કાં તો ગળે ટૂવાલ વીંટીને ટૂંપો દઈ દેશે ને નકર અસ્ત્રાથી વાળને બદલે ધોરી નસ કાપી નાખશે.” વર્ગમાં ફેલાયેલું હાસ્ય ચાલુ જ રહ્યું પણ હવે નિશાન બદલાઈ ગયું હતું, એ દિવસથી વાઝાની ખીજવણી ચાલુ થઈ ગઈ, “એલ્યા ગળે ટૂંપો દઈશ કે નસ કાપીશ?” બીજા વિષયના સાહેબ આવે એ પહેલાં મેં આગળ ઉભા રહીને બાકીના બેયને ય લપેટમાં લઈ લીધા. અનિલનું કુટુંબ પાનના વ્યવસાયમાં હતું એ યાદ કરાવતાં મેં કહ્યું, “ આવડો આ પટલો એને હાહરે જાય ત્યારે ‘પાન ખાય સૈયાં હમાર’ ગાતો ગાતો જાય છ.” આ સાથે અનિલીયો ‘સૈયાં’ તરીકે ઓળખાવા લાગ્યો. એ પછી મેં ઈકબાલનો વારો પાડ્યો. થોડા દિવસ પહેલાં અમારી નિશાળની બહાર એક ગાયે એને શીંગડે ચડાવેલો એ યાદ કરાવી મેં એની ખીજ ‘ગોધો’ પાડી દીધી. આમ, એક જ દિવસમાં વાઝો, અનિલિયો, ઈકબાલીયો અને હું વિશિષ્ટ ઓળખ પામ્યા ! એ જમાનામાં આ બધું એટલું સાહજિક હતું કે એને લીધે પરસ્પર કડવાશ ઉભી થાય એ શક્ય જ નહતું. આમ તો મોટા ભાગના છોકરાઓનાં કોઈ ને કોઈ ખીજનામ પડેલાં જ હોય એવું બનતું. પણ આ તો ક્લાસના ત્રણ વરિષ્ઠ દાદાલોકને મારા થકી એકસાથે આવો શરપાવ મળે એ વાત ક્લાસમાં મારી છાપ સુધારવામાં સારો ભાગ ભજવી ગયેલી.\nદર શનિવારે અમારી નિશાળના મધ્યસ્થ ખંડમાં બધા જ વર્ગોના છોકરાઓની સભા યોજાતી, જેને સંમેલન કહેતા. આચાર્ય સાહેબ અને બધા જ શિક્ષકોની ઉપસ્થિતિમાં યોજાતા આ કાર્યક્રમમાં કેટલીક વાર સમાજના કોઈ અગ્રણી મહેમાન તરીકે આવી, અમને ઉદ્ બોધન કરતા. સંમેલનની તૈયારી આમ તો ચંપકભાઈ અને ગૌરીશંકરભાઈ કરતા, પણ એ લોકોને મદદ કરવા અમુક વિદ્યાર્થીઓને પણ જોડી દેવામાં આવતા. અમારા ક્લાસની ત્રિપુટી વગર કહ્યે આવાં કામો હોંશેહોંશે કરતી.\nએકવાર ઉત્તર ભારતની કોઈ સર્વોદય સંસ્થાના એક કાર્યકરને અમારા સંમેલનમાં મહેમાનપદે બોલાવવામાં આવ્યા. બે દિવસ અગાઉથી અમને સૌને અચૂક હાજર રહી, પૂરો સંમેલનખંડ ભરી દેવાની સૂચના મળી હતી. જો કે આટલા બધા બારકસો ભેગા થાય પછી શિસ્તની જાળવણીનો પ્રશ્ન પણ થાય એમ હતો. એને નાથવા માટે જીવુભા સાહેબ, કનકશી સાહેબ અને કીરિટભાઈ સાહેબ જેવા શિક્ષકોએ શરીરે મજબૂત અને સ્વભાવે માથાભારે હોય એવા અને ખાસ તો એનસીસીમાં જોડાયેલા હોય એવા થોડા છોકરાઓને પસંદ કર્યા. એ લોકોને કાર્યક્રમની શરૂઆત પહેલાં ખંડમાં અલગઅલગ સ્થાન ઉપર ભીંત સરસા ઉભા રહી, કોઈ અવાજ કે તોફાન ન કરે એ જોવાની જવાબદારી સોંપી દીધી.\nકાર્યક્રમ સમયસર શરૂ થયો અને સુપેરે ચાલવા લાગ્યો. યોગાનુયોગે હું જ્યાં બેઠો હતો ત્યાંથી તદ્દન નજીક ઈકબાલ અને અનિલ બાજુબાજુમાં ઉભા રહી, ચોકી કરતા હતા. એવામાં મુખ્ય મહેમાનને સ્ટેજ ઉપર આવી, અમને શીખામણના બે શબ્દો કહેવાની વિનંતી કરવામાં આવી. એ ઉભા થઈને આગળ આવ્યા એટલે અમે બધાએ ભારે ઉમળકાથી એમનું અભિવાદન કર્યું. પ્રત્યુત્તરમાં એમણે ચોક્કસ મુદ્રામાં હાથ જોડી, એ અભિવાદન ઝીલ્યું. એ ઉભા રહ્યા, ત્યારે મને ખ્યાલ આવ્યો કે એ સારા એવા ઉંચા હતા. વળી એમના પગની લંબાઈ બાકીના શરીરની સરખામણીએ વધારે પડતી હતી. હું આટલું નોંધી રહ્યો એટલામાં ત્યાં ઉભેલો અનિલ બાજુમાં જ ગોઠવાયેલા ઈકબાલને ઉદ્દેશીને બોલ્યો, “એલા ઈકબાલીયા ! આવડો આ મે’માન તો કેવેન્ડર વાળો લાગે શ.” (એ સમયે ‘કેવેન્ડર્સ’ બ્રાન્ડની સીગરેટની જાહેરખબર કરવા પગ સાથે સાત-આઠ ફીટ લાંબી સોટીઓ બાંધી, એની ઉપર ચાલતા માણસો બજારમાં ફરતા રહેતા. એટલે પહેલી નજરે એવો ભાસ થતો કે જાણે સાડાનવ-દસ ફીટ ઉંચો માણસ જઈ રહ્યો હોય!). આમ તો એ ધીમેથી બોલ્યો હતો, પણ આસપાસમાં હાસ્ય ફરી વળ્યું. એ જ ક્ષણે એક ખૂણામાં ઉભેલા કનકશી સાહેબે કરડી નજરે અમારી બાજુ જોતાં એ બંધ થઈ ગયું. મહેમાને વક્તવ્ય શરૂ કર્યું. એમણે સાદાઈ અને ત્યાગમાં જ જીવનનું સાર્થક્ય છે અને પામર મનુષ્યો ભોગવિલાસમાં રાચતા રહીને જીવન વેડફી નાખે છે એ પાપ કહેવાય એવા મતલબનું ભાષણ શરૂ કર્યું. થોડી જ વારમાં એમણે ફિલ્મો ઉપર હુમલો શરૂ કર્યો. આગળ વધતાં ફિલ્મી ગીતો સુધી પહોંચી ગયા. એ સમયે કેવાં કેવાં છીછરાં ગીતો અમારી નાદાન વયે અમને બગાડી નાખવા સમર્થ હતાં એના ઉદાહરણરૂપે એમણે ફિલ્મ ‘બહારોં કે સપને’ના ગીત ‘ચુનરી સમ્હાલ ગોરી, ઉડી ચલી જાય રે’નો ઉલ્લેખ કર્યો. એ ગીતમાં વચ્ચે વચ્ચે લતા મંગેશકરના અવાજમાં ‘અહ્હા !’ એવી હરકત એક કરતાં વધુ વાર કાને પડતી રહે છે. આ બાબતને એમણે સખત વખોડી નાખી. પોતાની વાત ઉપર વધુ ભાર મૂકતાં એમણે એ ‘અહ્હા !’ વાળી હરકત સાથે ઠૂમકો લગાવીને રજૂ કરી. અમે બધા તો આવું સાભિનય એવું મનોરંજનમીશ્રિત જ્ઞાન મળવાનું ચાલુ થતાં ખુશ ખુશ થઈ ગયા. અને અતીથિને તાળીઓથી વધાવી લીધા.\nમહેમાન આગળ વધે એ પહેલાં ઈકબાલીયાએ મોટેથી ત્રાડ નાખી, “વન્સ મોર, વન્સ મોર”. એની બાજુમાં જ ઉભેલા અનિલીયાએ અને સામી દીવાલે ઉભેલા વાઝાએ પણ વન્સ મોરના નારા ચાલુ કરી દીધા. શિસ્તપાલન માટે જવાબદાર અમારા સાહેબો કશું કરે એ પહેલાં તો પૂરો સંમેલનખંડ એ નારાઓથી ગાજી ઉઠ્યો. અમારા આચાર્ય ધનુભાઈ ભટ્ટ સાહેબના ચહેરા ઉપર ગુસ્સો, ભોંઠપ અને લાચારીની મિશ્ર ભાવો ઉપસી આવ્યા. છોકરાઓ તો પોતાની માંગ ઉપર અટલ હતા. છેવટે વાત વણસે નહીં એ માટે થઈને આચાર્ય સાહેબે જ મહેમાનને છોકરાઓ કહે એમ કરવા માટે વિનંતી કરી. એ સજ્જને ફરીથી ઠૂમકો લગાવીને ‘અહ્હા !’નો વાકઅભિનય કર્યો અને બધું આનંદ-મંગળ થઈ રહ્યું. એ દિવસે સમારંભ પૂરો થયો અને મહેમાન ગયા પછી આચાર્યની રૂમમાંથી એ ત્રિપુટીને તેડાં આવ્યાં. અડધીએક કલાક પછી એ લોકો ક્લાસમાં પાછા આવ્યા ત્યારે એમનાં મોઢાં જોઈને ખ્યાલ આવી જતો હતો કે ત્યાં જીવુભા સાહેબ અને કનકશી સાહેબે એમની સારી એવી સરભરા કરી હશે. જો કે જ્યારે છૂટવાનો ઘંટ વાગ્યો ત્યારે તો પાછા રોજીંદા મૂડમાં આવી ગયેલા. ઠેઠ બહારના દરવાજા સુધી ‘અહ્હા !’, ‘અહ્હા !’ ગાતા અને સાથે ઠૂમકા લગાવતા ત્રણેય ઘર ભણી સીધાવેલા.\nઆ ઘટનાને ચોપન વર્ષ કરતાં પણ વધુ સમય વિતી ગયો છે. તો પણ હજી જ્યારે ભાવનગર જાઉં ત્યારે મારી નિશાળના વિસ્તારમાંથી પસાર થવાનો સંજોગ અચૂક સાંપડી રહે છે. તે સમયે ઘણી વાર ઠૂમકા લગાવતા અને ‘અહ્હા !’ નો નાદ ગજાવતા એક લાંબા અને પાતળા ખાદીધારી નજરે તરી જાય છે.\nફિર દેખો યારોં : સંધ્યા કરવી છે? તો ‘શિખા બંધનમ્’! →\n← मुसाफिरને લગતાં ફિલ્મીગીતો\n3 thoughts on “ગુજરે હૈ હમ કહાં કહાંસે : ૧૩: ત્રિપુટી”\nએક એક પ્રસંગ મુકાતો જાય છે તેમ તેમ એ પ્રંગનું તાદૂશ્ય, સંવેદનશીલ, લાગણીસભર વર્ણન દરેક વાચકને પોતપોતાનાં બાળપણ તરફ અચુક ખેંચી જતું હશે.\nદરેકનાં મનમાં બાળકને ફરીથી જગાડી આપવાનું જે કામ પિયૂષભાઈએ કર્યું છે તે માટે તેમનો કોઇ શબ્દોમાં આભાર માની શકાય તેમ નથી.\nઅશોકભાઈ, હકીકતમાં આ મજાના પ્લેટફોર્મ ઉપર મને તક આપવા માટે અને ખાસ તો વિષયપસંદગી માટે છૂટો દોર આપવા માટે હું આભારી છું.\nખડખડાટ જલસો વાહ


દુબઇના શાસકની પત્નિના હતા બોર્ડીગાર્ડ સાથે સંબંધ, આ સંબંધને છૂપાવવા માટે કરોડો રૂપિયા કર્યા હતા ખર્ચ - Chel Chabilo Gujrati\nLive 247 Media February 15, 2021\nદુબઇના શાસકની પત્નિના હતા બોર્ડીગાર્ડ સાથે માનવતા હતા રંગરેલિયા, જુઓ\nએક રીપોર્ટમાં દાવો કરવામાં આવ્યો છે કે. રાજકુમારી હયા જે દુબઇના શાસક શેખ મોહમ્મદ અલ મકતૂમની છઠ્ઠી પત્નિ છે તેમણે તેમના બ્રિટિશ બોર્ડીગાર્ડને લગભગ 12 કરોડ રૂપિયા તેનું મોં બંધ કરવા માટે આપ્યા હતા. એવું કહેવામાં આવી રહ્યુ છે કે, હયાએ દુબઇના ત્રણ અન્ય શાહી પરિવારના અંગરક્ષકને પણ મોં બંધ કરવા માટે પૈસા આપ્યા હતા જેને આ કથિત સંબંધની જાણ હતી.\nરાજકુમારી હયાએ 12 કરોડ રૂપિયાની સાથે મોંધા ગિફટ પણ આપ્યા હતા જેવા કે, 50 લાખની બંદૂક અને 12 લાખની ઘડિયાળ..\nદુબઇના શાસકે ફેબ્રુઆરી 2019માં કહ્યા વગર જ રાજકુમારી સાથે તલાક લઇ લીધો હતો. રીપોર્ટ અનુસાર, રાજકુમારીના બોર્ડીગાર્ડ સાથેના અફેરને કારણે તલાક થયો હતો. છેલ્લા ઘણા વર્ષોથી રાજકુમારી બ્રિટેનમાં રહે છે અને એવું માનવામાં આવે છેે કે, બંને વચ્ચે અફેર 2016થી શરૂ થયુ હતુ. ત્યાર બાદથી રાજકુમારી માટે બોર્ડીગાર્ડે કામ કરવાનું શરૂ કર્યુ હતુ.\nરાજકુમારી જયાં પણ જતી હતી ત્યાં તેમનો બોર્ડીગાર્ડ જતો હતો. બોર્ડીગાર્ડની પત્નિ દ્વારા એવું કહેવામાં આવ્યુ હતુ કે, ઘરે આવ્યા બાદ પણ તેઓ વચ્ચે કલાકો સુધી વાતચીત થતી હતી અને મેસેજ પણ આવતા હતા. બોર્ડીગાર્ડની પત્નિને તે બંને વચ્ચેના સંબંધને લઇને શક થયો હતો અને આ શક હકિકતમાં 2016માં સામે આવ્યો.\nરીપોર્ટ અનુસાર રાજકુમારીનો બોર્ડીગાર્ડના પહેલાથી જ લગ્ન થયેલા હતા. પરંતુ આ અફેરને કારણે બોર્ડીગાર્ડના લગ્ન તૂટી ગયા હતા. તેમજ રાજકુમારી પણ દુબઇ છોડી બ્રિટેનમાં રહી રહી છે.\nરાજકુમારીએ બાળકોની કસ્ટડી માટે બ્રિટેનની કોર્ટમાં કેસ પણ કર્યોો હતો. આ કસ્ટડીનો નિર્ણય હયાના પક્ષમાં આવ્યો હતો. રાજકુમારી હયા દુબઇના શાસક શેખ મોહમ્મદ બિન રાશિ અલ મકતૂમની છઠ્ઠી અને સૌથી નાની ઉંમરની પત્નિ હતી. એવું પણ કહાવામાં આવે છે કે, રાજકુમારી તેના અફેરની વાતોને નકારી રહી છે.


News & Views :: iPhone 13, iPhone 13 Pro, iPhone 13 Mini અને iPhone 13 Pro Max લોન્ચ, જાણો કિંમત\niPhone 13, iPhone 13 Pro, iPhone 13 Mini અને iPhone 13 Pro Max લોન્ચ, જાણો કિંમત\nગઇકાલે એપલનો ઈવેન્ટ હતો. આ ઈવેન્ટમાં નવા iPhone ઉપરાંત અન્ય બીજા પ્રોડક્ટ્સને પણ લોન્ચ કરવામાં આવ્યા હતા. આ ઈવેન્ટમાં iPhone 13 અને iPhone 13 મિની લોન્ચ કરવામાં આવ્યા છે. આ સ્માર્ટફોનનને નવા ફીચર્સ સાથે લોન્ચ કરવામાં આવ્યા છે. આ વર્ચ્યુઅલ ઈવેન્ટમાં iPhone 13 સીરિઝ લોન્ચ કરવામાં આવી છે.\nશું છે iPhone 13 સીરિઝના ફીચર્સ અને સ્પેસિફિકેશન\niPhone 13ના આ ચારેય મોડલ એપ્પલના A15 બાયોનિક ચિપસેટમાં ઉપલબ્ધ છે. પાછલા આઈફોનની તુલનામાં આ 50 ટકા વધારે સારા પ્રદર્શન આપશે. iPhone 13 અને મિનીમાં4કોરવાળું સીપીયૂ છે અને iPhone 13 પ્રો અને પ્રો મેક્સમાં6કોરવાળું સીપીયૂ છે. આ કોઇપણ સ્માર્ટફોનમાં આપવામાં આવતું અત્યાર સુધીનું સૌથી ફાસ્ટ સીપીયૂ છે.\niPhone 13 મિની અને પ્રો મોડલની બેટરીની વાત કરીએ તો પાછલા મોડલની તુલનામાં 1.5 કલાકથી વધારે બેટરી બેકઅપ મળશે અને iPhone 13 અને પ્રો મેક્સમાં 2.5 કલાકથી વધારે બેકઅપ મળશે.\nચારેય મોડલની સ્ક્રીન સાઇઝ પાછલા મોડલ જેવી જ રહેશે અને નોચને આ વખતે 20 ટકા ઓછું કરી દેવામાં આવ્યું છે. iPhone13 માં ડ્યુઅલ રિયર કેમેરો આપવામાં આવ્યો છે. જે 12 મેગાપિક્સલ વાઇડ અને 12 મેગાપિક્સલ અલ્ટ્રા વાઇડ સેંસરની સાથે આવે છે. જેમાં એક નવું સિનેમેટિક મોડ પણ આપવામાં આવ્યું છે. આ વીડિયોગ્રાફી માટે બેસ્ટ ફીચર છે. સેલ્ફી અને વીડિયોકોલિંગ માટે પણ 12 મેગાપિક્સલનો કેમેરો આપવામાં આવ્યો છે.\nતો વળી iPhone 13 પ્રો અને પ્રો મેક્સમાં 12 મેગાપિક્સલનો ટ્રિપલ રિયર કેમેરો આપવામાં આવ્યો છે. સેલ્ફી માટે પણ આમાં 12 મેગાપિક્સલ કેમેરો આપવામાં આવ્યો છે.\niPhone 13 પ્રો અને પ્રો મેક્સ આ બંને મોડલ ગ્રેફાઇટ, ગોલ્ડ, સિલ્વર અને સિએરા બ્લૂ કલર ઓપ્શનમાં મળશે. જ્યારે iPhone 13 અને iPhone 13 મિની આ બંને મોડલ પ્રોડક્ટ રેડ, સ્ટારલાઇટ, મિડનાઇટ, બ્લૂ અને પિંક કલર ઓપ્શનમાં મળશે.\niPhone 13, iPhone 13 Mini, iPhone 13 Pro, iPhone 13 Pro Max કુલ ચાર સ્માર્ટફોન લોન્ચ કરવામાં આવ્યા છે.. iPhone 13 અને iPhone 13 Mini3સ્ટોરેજ વેરિયન્ટમાં લોન્ચ કરવામાં આવ્યા છે, જે 128GB, 256GB અને 512GB છે. આ3વેરિયન્ટ્સમાં iPhone 13 Mini ની કિંમત ભારતમાં ક્રમશઃ - 69,900, 79,900 અને 99,900 રૂપિયા રહેશે.\nતો iPhone 13 Pro, iPhone 13 Pro Max 1TB સુધીની સ્ટોરેજ સાથે મળશે. 128GB સ્ટોરેજ વેરિયન્ટની કિંમત 1,19,900 રૂપિયા, 256GB ની 1,29,900 અને 512GB સ્ટોરેજ વેરિયન્ટની કિંમત 1,49,900 રૂપિયા રહેશે, 1TB સ્ટોરેજ વેરિયન્ટની કિંમત 1,69,900 રૂપિયા છે.\niPhone 13 Pro Max ના દરેક મોડલ 1,29,900, 1,39,900, 1,59,900 રૂપિયામાં ઉપલબ્ધ રહેશે અને 1TB સ્ટોરેજ વેરિયન્ટની કિંમત 1,79,900 રૂપિયા છે. આ સીરિઝ 5G આધારિત છે. ભારતમાં આ સ્માર્ટફોન્સનું વેચાણ 17 સપ્ટેમ્બરથી શરૂ થશે અને રિટેલ સ્ટોર પર 24 સપ્ટેમ્બરથી મળશે.


Airtel Hikes Prepaid Tariffs Now you have to pay 99 rupees for Basic plan Check details of all plans – News18 Gujarati\nએરટેલે પ્રિપેડ રિચાર્જ પ્લાનની કિંમતમાં કર્યો ધરખમ વધારો, જાણો હવે કયા પ્લાન માટે કેટલી કિંમત ચૂકવવી પડશે\nએરટેલ પ્રિપેડ રિચાર્જ પ્લાન\nAirtel Hikes Prepaid Tariffs: એરટેલનો સૌથી પ્રસિદ્ધ રિચાર્જ પ્લાન (Airtel popular rechare plan) કે જેની કિંમત પહેલા 598 રૂપિયા હતી તેની કિંમત વધારીને હવે 719 રૂપિયા કરી દેવામાં આવી છે.\nમુંબઈ: ભારતી એરટેલ (Bharti Airtel) તરફથી પ્રિપેડ રિચાર્જ (Prepaid recharge plan) પ્લાનમાં કિંમત વધારાની જાહેરાત કરવામાં આવી છે. વોડાફોન આઈડિયા (Vodafone Ideas) અને રિલાયન્સ જિયો (Reliance Jio) પહેલા જ એરટેલ તરફથી કિંમત વધારાની જાહેરાત કરવામાં આવી છે. જે બાદમાં અન્ય ટેલિફોન ઓપરેટર્સ પણ ભાવ વધારો કરે તેવી શક્યતા વ્યક્ત કરવામાં આવી રહી છે. એરટેલે પોતાના બેઝિક પ્લાન (Airtel Basic plan) કે જેની કિંમત 79 રૂપિયા હતી તેની કિંમત વધારીને 99 રૂપિયા કરી છે. જોકે, આ સાથે એરટેલ તરફથી 99 રૂપિયાના પ્લાનમાં બેનિફેટ્સમાં પણ વધારો કરાયો છે. 99 રૂપિયાના બેઝિક પ્લાનમાં હવે 99 રૂપિયાનો ટોકટાઇમ અને 200 એમબી ઇન્ટરનેટ ડેટા પણ મળશે.\nએરટેલનો સૌથી પ્રસિદ્ધ રિચાર્જ પ્લાન (Airtel popular rechare plan) કે જેની કિંમત પહેલા 598 રૂપિયા હતી તેની કિંમત વધારીને હવે 719 રૂપિયા કરી દેવામાં આવી છે. આ ઉપરાંત 149 રૂપિયાના પ્લાનની કિંમત વધારીને 179 રૂપિયા કરી દેવામાં આવી છે.\nડેટા વાઉચર્સની કિંમતમાં પણ વધારો કરવામાં આવ્યો છે. પહેલા ડેટા વાઉચર્સ પ્લાન કે જેની કિંમત રૂ. 48, રૂ. 98 અને રૂ. 251 હતી તેની કિંમત હવે વધારીને ક્રમશ: રૂ. 58, રૂ. 118 અને રૂ. 301 કરવામાં આવી છે. આ તમામ પ્લાનમાં સમાન બેનિફેટ્સ મળશે પરંતુ હવે તે માટે તમારે વધારે કિંમત ચૂકવવી પડશે.\nનીચે ટેબલમાં જાણો કયા પ્લાન માટે કેટલી કિંમત ચૂકવવી પડશે\nએરટેલે કિંમત વધારાની શરૂઆત કરી છે ત્યારે વોડાફોન પણ તેના પગલે ચાલશે તેવું કહેવામાં આવી રહ્યું છે. રિપોર્ટ્સ પ્રમાણે વોડાફોન પણ ભાવ વધારાન તૈયારીમાં જ છે. જોકે, રિલાયન્સ જિયો તરફથી કિંમત વધારાની જાહેરાત કરવામાં આવશે કે નહીં તેની કોઈ માહિતી મળી શકી નથી. રિલાયન્સ જિયો હાલ યૂઝર્સ વધારવા પર ધ્યાન કેન્દ્રિત કરી રહ્યું છે. એરટેલના નવા ટેરિફ નવેમ્બર 26, 2021થી લાગૂ પડશે. આથી યૂઝર્સ પાસે પોતાના ફેવરિટ પ્લાનનું રિચાર્જ કરવાના ચાર દિવસ છે. ચાર દિવસ પછી તેમણે નવા ટેરિફ પ્રમાણે રિચાર્જ કરાવવું પડશે.\nWhatsApp પર આવ્યું Voice રેકોર્ડિંગ સાથે જોડાયેલું નવું ફીચર\nવોટ્સએપ બે નવા શાનદાર ફીચર્સ પર કામ કરી રહ્યું હોવાની વાત સામે આવી રહી છે. વોટ્સએપ વોઈસ રેકોર્ડિંગને પ્લે (Play) અને રિઝ્યુમ (Resume) કરવાના ફીચરને લઈને કામ કરી રહ્યું હોવાની જાણકારી મળી રહી છે. આ સાથે જ એપ પર લાસ્ટ સીન (Last seen)ના સ્ટેટસને કેટલાક સ્પેસેફિક કોન્ટેક્ટથી હાઈડ કરી શકાય તેવા ફીચર પર પણ કામ કરવામાં આવી રહ્યું છે. હાલ વિશેષ બીટા ટેસ્ટર્સ માટે રોલઆઉટ કરવામાં આવી રહ્યું છે. નવા પોઝ એન્ડ રિઝ્યુમ (Pause and Resume) ફીચરના કારણે યૂઝર્સને પોતાના રેકોર્ડિંગને રોકી અને મોકલતા પહેલા તેને રિઝ્યુમ કરી શકશે. (વાંચો સમગ્ર અહેવાલ...)\nFirst published: November 22, 2021, 10:13 IST\nTags: Airtel, Jio, Prepaid, Vodafone, મોબાઇલ